
Koesääntö (A-osa) 


1. YLEISTÄ 
1.1. LÄHTÖKOHDAT 


Suomen Kennelliiton ja arktisten rekikoirien rotuyhdistysten tarkoituksena on edistää 
puhdasrotuisten koirien kasvattamista ja käyttöä. Rotujärjestöt pyrkii säilyttämään ja ylläpitämään 
rodun alkuperäiset, erittäin hyvin arktisiin olosuhteisiin soveltuvat rekikoiraominaisuudet. 


1.2. TOIMIJAKENTTÄ 


Federation Cynologigue Internationale (FCI) on kansainvälinen kenneljärjestö. 


Suomen Kennelliitto — Finska Kennelklubben ry (Kennelliitto) on FCI:n alainen kansallinen 
kenneljärjestö, joka toimii suomalaisten koiraharrastusyhdistysten keskusjärjestönä. Kennelliitto 
edistää puhdasrotuisten, rekisteröityjen koirien kasvattamista ja käyttöä sekä edistää koirien 
hyvinvointia. Kennelliitto vahvistaa kansallisen kilpailusäännön, lajiohjeet ja Kennelliiton yleiset 
säännöt, ohjeet ja määräykset sekä vastaa koirien dopingvalvonnasta Suomessa. 


Suomalainen Siperianhusky seura - Finska Siberian Husky -sällskapet ry eli SHS on siperianhusky- 
rodun virallinen rotujärjestö Suomessa. SHS vastaa Suomessa rekikoirakoesäännöstöstä sekä 
rekikoirakokeiden tuomareiden ja koetoimitsijoiden koulutustoiminnasta sekä kansallisten 
arvokilpailujen järjestämisestä. 


International Federation of Sleddog Sports (IFSS). IFSS on kansallisten ja kansainvälisten 
rekikoirayhdistysten keskusjärjestö. Se osallistuu rekikoiratoiminnan koulutus- ja tutkimustoimintaan 
sekä on vastuussa kansainvälisistä rekikoirakilpailusäännöistä. IIFS:n missiona on edistää 
rekikoiraharrastuksen kehitystä huomioiden monipuolisesti erilaiset lähtökohdat sekä vaalien ja 
kunnioittaen rekikoirien historiaa ja alkuperäistä käyttötarkoitusta. 


1.3. SÄÄNNÖSTÖN RAKENNE 


Kansallinen rekikoirien koesäännöstö koostuu seuraavista osista: 


A-osa Koesääntö 

B-osa Lajiohjeet ja tuomarin ohjeet Liite B.1 
Kilpailun ja käyttökokeen järjestämisohje Liite B.2 
SM-kilpailukokeen ja SM-käyttökokeen järjestämisohje Liite B.3 

C-osa Kennelliiton yleiset säännöt, ohjeet ja määräykset Liite C 

D-osa Rekikoirakokeiden ylituomareiden, palkintotuomareiden ja Liite D 


koetoimitsijoiden koulutus- ja pätevöimisohje 


Säännöstön tarkoituksena on luoda koirille ja kilpailijoille tasapuoliset ja turvalliset koe- ja 
kilpailuolosuhteet sekä taata kilpailusuoritusten yhdenmukaiset arvosteluperusteet. 


1.4. SOVELTAMISALA 


Säännöstöä sovelletaan virallisissa kansallisissa rekikoirakokeissa. Mikäli asiaa ei ole säännelty 
kansallisessa säännöstössä, noudatetaan kansainvälisesti yleisesti hyväksyttyjä lajisääntöjä. 


1.5. REKIKOIRAKOKEIDEN TARKOITUS 


Rekikoirien kokeiden tarkoituksena on rekikoirien rodunomaisen käyttäytymisen, työskentely-, 
nopeus- ja tottelevaisuusominaisuuksien selville saaminen jalostusta varten, harrastajien ja heidän 
yhteistoimintansa kehittäminen sekä kilpailumahdollisuuksien tarjoaminen näihin sääntöihin 


pohjautuen. 


1.6. MÄÄRITELMÄT 


Kilpailu 


Valjakkoajokilpailu, johon on anottu rekikoirien kilpailukoe. Kilpailussa, johon koe on 
myönnetty, on enemmän kuin yksi startti. 


Kilpailuluokka 


Kilpailuluokalla tarkoitetaan ajajan iällä, valjakon koiramäärällä, starttien lukumäärällä 
ja/tai kilpailumatkalla rajoitettua kokonaisuutta. Kilpailussa voi olla yksi tai useampi 
kilpailuluokka. 


Startti 


Kilpailuluokan osa, jossa valjakko kiertää yhden kerran ennalta määrätyn kilpailu- 
uran. Startin ajanotto alkaa, kun valjakko lähtöluvan saatuaan ylittää lähtölinjan ja 
päättyy, kun valjakko ylittää maalilinjan. Valjakko on maalissa, kun sen ensimmäinen 
koira ylittää maaliviivan. Jos karannut valjakko ylittää maaliviivan ennen ajajaa, 
valjakon katsotaan saapuneen maaliin vasta silloin, kun ajaja ylittää maaliviivan. 
Muut ajanottomenetelmät ovat sallittuja, jos kilpailijoita on tiedotettu käytettävästä 
menetelmästä ennen kilpailun lähtöä. 


Arvokilpailu 


Arvokilpailuna pidetään SM-kilpailua, maajoukkueen karsintakilpailua ja maaottelua 
sekä muita vastaavia kilpailuita ja käyttökokeita. 


Käyttökoe 


Tapahtuma, johon on anottu rekikoirien käyttökoe. 


Valjakko 


Kilpailussa kilpailuluokan mukainen valjakko, joiden koirat ovat keskenään 
samanrrotuisia ja rekisteröityjä koiria. Kaikkien valjakon koirien ei ole pakko osallistua 
kilpailukokeeseen. 


Käyttökokeessa valjakko, jossa juoksee vähintään yksi ja enintään tuomarin 
määrittelemä määrä käyttökokeeseen osallistuvia koiria. Kaikkien koirien on oltava 
rekisteröityjä. 


Ajaja 


Valjakon ajaja, joka ohjaa koiria kilpailussa tai käyttökokeessa. 


Ajajien kokous 


Tuomarinpuhuttelu, joka pidetään kaikille ajajille yhteisesti kilpailun tai käyttökokeen 
aloittamistilaisuudessa. Ajajien kokouksen ajankohta määritellään kilpailukutsussa. 


Kilpailukutsu Ajajille suunnattu kutsu kilpailuun tai käyttökokeeseen. Kilpailukutsusta ilmenee 
vähintään ajajienkokouksen ajankohta sekä ne asiat, jotka on mainittu 
koeanomuksessa. 

Ylituomari ko. koelajin ylituomarioikeudet omaavat tuomari, joka vastaa koko kilpailusta tai 
käyttökokeesta. 

Palkintotuomari ko. koelajin palkintotuomarin oikeudet omaava tuomari, joka osallistuu kilpailun tai 
käyttökokeen arvosteluun 

Tuomari Ylituomari tai palkintotuomari samanarvoisina suorittamassa arvostelutehtäväänsä. 

Tuomarikollegio Kolmen ko. koemuodon kokeneen ylituomarin muodostama arviointiryhmä. 

Vastaava Kutsutaan säännöstössä nimellä toimitsija. Vastaavana koetoimitsijana voi toimia ko. 

koetoimitsija koelajissa pätevöity koetoimitsija. 

Rekikoirarotu Kennelliiton määrittelemä rekisteröity arktinen rekikoirarotu. 


Järjestäjä 


Kilpailun tai käyttökokeen järjestämisestä vastaava yhdistys. 


1.7. KOETYYPIT JA -LUOKAT 


1.7.1. Kilpaillkoe REK 


Kilpailukoe suoritetaan rekikoirien valjakkoajokilpailuissa. 

Kilpailuluokat ja -matkat ovat FCI:n hyväksymät. Kilpailukoe järjestetään siperianhuskyille vain 
neljän (4) koiran ja sitä suuremmissa luokissa. Kahden koiran luokan REK-koe voidaan järjestää 
kaikille muille arktisille roduille (FCI roturyhmä 5, alaryhmä 1), paitsi siperianhuskylle. 
Kilpailukoe järjestetään vain, jos kilpailuluokkaan osallistuu vähintään kolme (3) valjakkoa. 
Kilpailukoetuloksen saaminen edellyttää REK-laskentasäännön minimiarvojen täyttymistä. SM- 
kokeen valjakoiden vähimmäismäärän rajoitukset on mainittu SM rekikoirakokeiden 
järjestämisohjeessa (Liite B.2). (Muutos luokkakokoon valtuusto 23.11.19, voimassa 1.1.2020 
alkaen) 


1.7.2. Käyttökoe REKÄ 


Käyttökoe suoritetaan käyttökoetilaisuudessa. Käyttökoe voidaan suorittaa yleisessä (REKÄ-YLE) ja 
johtajakoiraluokassa (REKA-JOH). 


Käyttökoe järjestetään, jos siihen ilmoittautuu vähintään kymmenen (10) koiraa. 


1.8. KOKEIDEN MYÖNTÄMINEN 


Kennelbpiirit myöntävät kansalliset rekikoirakokeet. Arvokilpailukokeet ja -käyttökokeet myöntää 
Kennelliitto SHS:n esityksestä. 


Rekikoirien kilpailukoe myönnetään suoritettavaksi ainoastaan valjakkoajokilpailun yhteydessä. 
Kilpailukokeen on muodostuttava vähintään kahdesta startista. Kilpailukokeen tulos lasketaan 
perustuen kaikkien starttien yhteistulokseen. Kokeen luonteen vuoksi kilpailukoetta ei voida rajoittaa 
muutoin kuin rotuun perustuen. 


Koetta ei myönnetä, mikäli samana ajankohtana Suomessa järjestetään kansainvälinen tai 
kansallinen arvokilpailu. Kokeen järjestämisoikeus voidaan myös evätä, mikäli kokeen järjestäjä on 


aiemmin toiminut säännöstön vastaisesti anoessaan tai järjestäessään kokeen tai mikäli muutoin ei 
ole takeita kokeen moitteettomasta järjestämisestä. 


2. KILPAILUN JA KÄYTTÖKOKEEN JÄRJESTÄMINEN 


Kilpailu ja käyttökoe järjestetään rekikoirien koesäännöstön mukaisesti. Järjestäjän on noudatettava 
yleisötapahtuman järjestämiseen liittyviä viranomaismääräyksiä. 


Järjestäjän tulee valvoa säännöstön noudattamista kilpailun tai käyttökokeen aikana. Järjestäjä 
vastaa kilpailun ja käyttökokeen turvallisuudesta sekä yleisestä järjestyksestä kilpailupaikalla. 


Järjestäjä vastaa tapahtuman taloudesta. 


Kilpailun ja käyttökokeen järjestämisestä on annettu tarkempia ohjeita Järjestämisohjeissa (Liite B.2 
ja Liite B.3). 


2.1. JÄRJESTÄMISOIKEUDEN ANOMINEN 
2.1.1. Järjestäjä 


Kilpailun tai käyttökokeen voi järjestää Kennelliitto, rekikoirarotuyhdistys tai Kennelliiton 
jäsenyhdistys yhteistyössä rekikoirarotuyhdistyksen kanssa. 

Järjestäjä nimeää vastuuhenkilöksi pätevöidyn koetoimitsijan, jota kutsutaan vastaavaksi 
koetoimitsijaksi. 

Vastaava koetoimitsija vastaa kaikista niistä järjestäjän vastuulle kuuluvista asioista, jotka jäävät 
koetuomarin toimivallan ulkopuolelle. 


Anoessaan kokeen järjestämisoikeutta kokeen järjestäjä sitoutuu noudattamaan rekikoirien 


koesäännöstöä. 


2.1.2. Anomisen määräaika 


Kilpailut anotaan kulloinkin voimassa olevan Kennelliiton määräaikaisilmoituksen mukaisesti (Liite 
O). 


2.1.3. Anomuksen sisältö 


Anomuksessa on mainittava koelaji, järjestävä yhdistys, vastaava koetoimitsija, mahdollinen kilpailun 
tai käyttökokeen nimi ja erityispiirteet, osanottorajoitukset, aika ja paikka, kilpailuluokat tai 
käyttökoeluokat sekä osanottomaksua ja ilmoittautumista koskevat tiedot. Samalla on esitettävä 
tehtävään suostuneen ylituomarin ja hänen varahenkilönsä nimet; heidän on ilmoitettava 
suostumuksestaan ennen anomuksen jättämistä. 


Anomusta koskevat muutokset on saatettava kokeen myöntäjän tietoon mahdollisimman pikaisesti 
muutosten tultua järjestäjän tietoon. 
2.1.4. Anomuksen osoittaminen 


Anomus osoitetaan kokeen myöntäjälle voimassa olevan Kennelliiton määräaikaisilmoituksen 
mukaisesti (Liite C). 


Kaikki kilpailut ja käyttökokeet anotaan Järjestämisohjeiden mukaisesti (Liite B.2 ja Liite B.3). 


2.1.5. Kilpailusta ja käyttökokeesta tiedottaminen 


Kennelpiirit toimittavat myöntämistään kokeista listan Kennelliiton määräaikaisilmoitusten mukaisesti 
julkaistavaksi Koiramme -lehdessä. 


Järjestäjä voi omatoimisesti tiedottaa kokeesta ja kilpailusta kilpailukutsuna. 


2.2. YLITUOMARI JA HÄNEN VARAHENKILÖNSÄ 


Ylituomarin tulee olla FCI:n tunnustaman kansallisen kenneljärjestön hyväksymä rekikoirakoetuomari 
siinä koelajissa, jonka arvostelu on kyseessä sekä FCI:n tunnustaman kansallisen kenneljärjestön 
jäsen. Suomalaisen tuomarin tulee olla Kennelliiton ja SHSn jäsen. 


Kokeen myöntäjä tarkastaa suomalaisen ylituomarin arvosteluoikeudet ennen kokeen myöntämistä. 
Järjestäjä tarkistaa ulkomaisen tuomarin arvosteluoikeudet ja todentaa asian koepöytäkirjaan. 


Ottaessaan vastaan kilpailun ylituomarin tehtävän ylituomari sitoutuu noudattamaan rekikoirien 
koesäännöstöä. Ylituomarin on vastattava järjestäjän tuomarikutsuun kirjallisesti. Kirjallinen vastaus 
on ylituomaria ja järjestäjää sitova, eikä järjestäjä voi vaihtaa kilpailulle nimettyä ylituomaria tämän 
jälkeen. Ylituomari voi peruuttaa tehtävän sairauden, työesteen tai muun vastaavan henkilökohtaisen 
syyn johdosta. Kilpailun myöntänyt taho voi perustellusta syystä nimetä kilpailulle toisen ylituomarin. 


Ylituomarin tehtävänä on valvoa, että kokeessa noudatetaan rekikoirien koesäännöstöä, sekä 
vastata suoritusten sääntöjen mukaisesta, tasapuolisesta ja oikeudenmukaisesta arvostelusta. 
Ylituomarilla on oikeus puuttua ajajien sopimattomaan käyttäytymiseen kilpailupaikalla. Lisäksi 
ylituomari ratkaisee kilpailun tai käyttökokeen aikana syntyneet erimielisyydet toimivaltansa rajoissa. 
Tarkempia ohjeita ylituomarin tehtävästä on annettu Tuomarin ohjeessa (Liite B.1). 


Ylituomarin ja palkintotuomarin on ylläpidettävä taitojaan. Rekikoirakokeiden ylituomareiden ja 
palkintotuomareiden koulutuksesta ja pätevöitymisestä on annettu tarkempia määräyksiä kulloinkin 
voimassa olevassa koulutus- ja pätevöintiohjeessa (Liite D). 


Ylituomarin ja arvostelevan palkintotuomarin jääviys määräytyy kulloinkin voimassa olevan 
Kennelliiton yleisen jääviyssäännön mukaan (Liite C). 


2.3. VASTAAVA KOETOIMITSIJA 


Toimitsijan tulee olla kennelpiirin hyväksymä koetoimitsija siinä koelajissa, jonka arvostelu on 
kyseessä sekä FCI:n tunnustaman kansallisen kenneljärjestön jäsen. Suomalaisen toimitsijan tulee 
olla Kennelliiton ja rekikoirarotuyhdistyksen jäsen. 


Kokeen myöntäjä tarkastaa toimitsijaoikeudet ennen kokeen myöntämistä. 


Ottaessaan vastaan kilpailun tai käyttökokeen vastaavan koetoimitsijan tehtävän toimitsija sitoutuu 
noudattamaan rekikoirien koesäännöstöä. Toimitsijan on vastattava järjestäjän kutsuun kirjallisesti. 
Kirjallinen vastaus on toimitsijaa ja järjestäjää sitova, eikä kumpikaan osapuoli voi vaihtaa nimettyä 
vastaavaa koetoimitsijaa ilman yhteistä sopimusta . Koetoimitsija voi peruuttaa tehtävän sairauden, 
työesteen tai muun vastaavan henkilökohtaisen syyn johdosta. Kilpailun myöntänyt taho voi 
perustellusta syystä nimetä kilpailulle toisen koetoimitsijan. 


Tarkempia ohjeita koetoimitsijan tehtävästä on annettu järjestämisohjeissa (Liite B.2 ja Liite B.3). 
Vastaavan koetoimitsijan on ylläpidettävä taitojaan. Rekikoirakokeiden koetoimitsijan koulutuksesta 


ja pätevöitymisestä on annettu tarkempia määräyksiä kulloinkin voimassa olevassa koulutus- ja 
pätevöintiohjeessa (Liite D). 


2.4. KILPAILUN TAI KÄYTTÖKOKEEN SIIRTO TAI PERUUTUS 


Kilpailu tai käyttökoe siirretään tai peruutetaan kulloinkin voimassa olevan Kennelliiton kokeiden ja 
kilpailujen ajankohdan siirtoa koskevan ohjeen mukaisesti (Liite C). 


3. KILPAILUKELPOISUUS JA SEN RAJOITTAMINEN 


Kilpailukelpoisuudella tarkoitetaan sitä, että ajaja ja koira täyttävät kilpailuun tai käyttökokeeseen 
osallistumiselle asetetut edellytykset. Ajaja vastaa omasta ja koiransa kilpailukelpoisuudesta. Alle 
18-vuotiaan henkilön osalta ajajan ja koiran kilpailukelpoisuudesta vastaa ajajan huoltaja. 


Järjestäjä vastaa ajajan ja koiran kilpailukelpoisuuden tarkastamisesta. Ajaja tai koira on suljettava 
pois kilpailusta tai käyttökokeesta, mikäli kilpailukelpoisuuden edellytykset eivät täyty. 


Ilman kilpailukelpoisuutta osallistuneen ajajan tai koiran tulokset on mitätöitävä. Jos ajajan tulokset 
mitätöidään, mitätöinti koskee kaikkia valjakon koiria. 
3.1. VALJAKON AJAJAN KILPAILUKELPOISUUS 


3.1.1. Kilpailuoikeus 


Ajajalla on oltava kotimaassaan kilpailuoikeus. 

Suomessa kilpailevan ajajan kansallinen kilpailuoikeus osoitetaan vakuutusyhtiön antamalla 
todistuksella ajajan voimassaolevasta tapaturmavakuutuksesta, joka kattaa valjakkoajokilpailun tai 
vakuutuksen sisältävällä lajilisenssillä. 


Ulkomaalaisilla ajajilla sekä ulkomailla kilpailevilla suomalaisilla ajajilla on oltava edustamansa maan 
kansallisen kenneljärjestön kilpailukirja tai lisenssi todistuksena kilpailuoikeudesta. 


3.1.2. Ajajan ikä 


Ajajan on täytettävä kilpailuluokkaan vaadittava vähimmäisikä. Ikäkausikilpailujen osallistumisoikeus 
alkaa sen vuoden alusta, jonka aikana ajaja täyttää alaikärajan ja päättyy sen vuoden lopussa, jonka 
aikana ajaja täyttää yläikärajan. 


3.2. KOIRAN KILPAILUKELPOISUUS REKIKOIRAKOKEISSA 


3.2.1. Rekisteröinti 


Kilpailu- tai käyttökokeeseen osallistuvan koiran tulee olla rekisteröity Kennelliiton rotukoirarekisteriin 
tai muuhun FCI:n tunnustamaan rotukoirarekisteriin. 


3.2.2. Koiran ikä 


Kilpailukokeeseen ja käyttökokeeseen osallistuvan koiran tulee olla vähintään viidentoista (15) 
kuukauden ikäinen. Valjakkoajon pitkillä ja keskipitkillä matkoilla koiran on oltava vähintään 
kahdeksantoista (18) kuukauden ikäinen. 


3.2.3. Rokotukset 


Koiran tulee olla rokotettu kulloinkin voimassa olevien Kennelliiton rokotusmääräysten mukaisesti 
(Liite C). Rokotusmääräykset koskevat koko valjakkoa. 


3.2.4. Tunnistusmerkintä 


Koiran tulee olla tunnistusmerkitty kulloinkin voimassa olevan Kennelliiton tunnistusmerkintää 
koskevan määräyksen mukaisesti (Liite C). 


3.2.5. Koiran kilpailukelpoisuuden rajoitukset 
Kilpailun tai käyttökokeen valjakkoon ei saa osallistua 


sairas koira, 

narttu 30 vrk ennen arvioitua penikointia ja alle 42 vrk penikoimisen jälkeen 

koira, joka ei täytä Kennelliiton voimassa olevia antidoping määräyksiä (Liite C), 

vihaisesti käyttäytyvä koira tai 

vuonna 2001 tai sen jälkeen syntynyt koira, jolle on maa ja metsätalousministeriön 
asetuksen (1070/2000) vastaisesti suoritettu eläimen ulkonäön muuttamiseksi leikkaus (Liite 
C). 


3.3. KILPAILUA JA KÄYTTÖKOETTA KOSKEVAT RAJOITUKSET 


Kilpailu voidaan rajoittaa tietyn rodun sisäiseksi kilpailuksi. Käyttökokeen voi rajoittaa koirien 
lukumäärällä silloin kun kyseessä ei ole arvokilpailu. 


4. ILMOITTAUTUMINEN KILPAILUUN TAI KÄYTTÖKOKEESEEN 


Kun koira ilmoitetaan kilpailuun tai käyttökokeeseen, koiran ajaja sitoutuu noudattamaan rekikoirien 
koesäännöstöä sekä tuomarin ja järjestäjän antamia ohjeita, määräyksiä ja päätöksiä. 


4.1. KILPAILUUN JA KÄYTTÖKOKEESEEN ILMOITTAUTUMINEN 


Kilpailuun ja käyttökokeeseen ilmoittautuminen on tehtävä viimeistään järjestäjän ilmoittamaan 
määräpäivään mennessä. Ilmoittautuessa on annettava vaadittavat tiedot ja esitettävä tosite 
osallistumismaksun suorittamisesta. Tarkempia ohjeita ilmoittautumisesta annetaan 
järjestämisohjeessa (Liite B.2 ja Liite B.3). 


Järjestäjän ei tarvitse ottaa huomioon puutteellista tai myöhässä tullutta ilmoittautumista. 


Mikäli kilpailuun osallistuvien valjakoiden tai käyttökokeeseen osallistuvien koirien määrä on 
etukäteen rajoitettu, järjestäjän on ilmoitettava ilmoittautuneille osallistumisoikeudesta tai varasijasta. 
Osallistujamäärältään rajoitetusta kilpailusta poisjääneen tilalle voidaan varasijalta ottaa toinen 
osallistuja. Osallistujamäärän rajoittamisen perusteella karsiutuneiden osallistujien 
osallistumismaksut tulee palauttaa täysimääräisenä. 


4.2. ILMOITTAUTUMINEN TAPAHTUMAPAIKALLA JA AJAJIEN KOKOUS 


Ajajan on ilmoittauduttava tapahtumapaikalla järjestäjän antaman aikataulun mukaisesti. Järjestäjä 
voi evätä osallistumisoikeuden ajajalta, joka ei ole ilmoittautunut ajoissa. 


Ilmoittautumisen yhteydessä on esitettävä koiran rekisteri- ja rokotustodistukset sekä mahdolliset 
muut ajajan ja koiran kilpailukelpoisuuden toteamiseksi tarvittavat asiakirjat. Tarkempia ohjeita 
kilpailukelpoisuuden tarkastamisesta on annettu järjestämisohjeessa (Liite B.2 ja Liite B.3). 


4.3. OSALLISTUMISMAKSUN PALAUTTAMINEN 


Osallistumismaksua ei palauteta, mikäli ajaja tai koira on jäänyt pois kilpailusta tai käyttökokeesta 
ilman hyväksyttävää syytä. Osallistumismaksu on palautettava, mikäli poisiääminen on johtunut 
tuomarin jääviydestä, ilmoitetun koiran kiimasta, ajajan tai koiran sairaudesta 
(lääkärin/eläinlääkärintodistus) tai kuolemantapauksesta. Koiran kiimasta tulee esittää kahden 
esteettömän henkilön allekirjoittama todistus. Poisjäämisestä on ilmoitettava ennen kilpailun tai 
käyttökokeen alkamista. Järjestäjä voi vähentää osallistumismaksusta käsittelykulut. 


5. KILPAILUN TAI KÄYTTÖKOESUORITUKSEN KULKU 
5.1. VALJAKON AJAJAN VELVOLLISUUDET 


Ajajan on noudatettava rekikoirien koesäännöstöä sekä tuomarin ja järjestäjän antamia ohjeita, 
määräyksiä ja päätöksiä. 


Ajajan on käsiteltävä ja koulutettava koiraa eläinsuojelusäädösten ja hyvän koiranpitotavan 
mukaisesti sekä huolehdittava koiran kokonaisvaltaisesta hyvinvoinnista. 


Valjakon ajaja vastaa myös mahdollisten avustajiensa käyttäytymisestä edellä mainitun säännön 
mukaisesti. 


5.2. RATA JA RATAMERKIT 


Järjestäjä ilmoittaa kilpailussa tai käyttökokeessa käytettävän rata-alueen sijainnin sekä osoittaa 
lähtö- ja maalialueen. Kilpailussa kilpailu-ura on merkitty kansainvälisesti hyväksytyillä ratamerkeillä, 
jotka osoittavat kääntymissuunnat sekä varoittavat uralla olevasta mahdollisesta vaarasta. 


5.3. AJAJIEN KOKOUS 


Ajajan tai hänen edustajansa on oltava läsnä ajajien kokouksessa, jos kilpailukutsussa on niin 
ilmoitettu. 


Ajajille selvitetään kilpailureitti ja erityisesti sen mahdolliset vaarakohdat sekä käydään läpi ratamerkit ja 
niiden sijoittelu sekä muut tarpeelliset asiat. 


Tuomari antaa ajajien kokouksessa ajajille ne ohjeet, jotka katsoo tarpeelliseksi. 
5.4. LÄHTÖLUVAN EPÄÄMINEN TAI KOIRAMÄÄRÄN VÄHENTÄMINEN VALJAKOSSA 
Tuomari voi evätä lähtöluvan tai määrätä koiran jätettäväksi pois valjakosta, mikäli 
e — koira ei suorituskyvyn puutteen tai huonon yleisen kunnon tai muun terveydellisen seikan 
vuoksi ole kilpailun edellyttämässä kunnossa tai 
e — varusteet eivät ole asianmukaiset ja turvalliset tai 


e jos hänen mielestään valjakko on liian suuri kyseiselle ajajalle 


Lähtölupa voidaan evätä myös jos ajaja toimii vastoin tuomarin tai järjestäjän antamia ohjeita 
tapahtumapaikalla ennen suorituksen alkamista. 


5.5. SUORITUKSEN ARVOSTELU 


Kaikki suoritukset arvostellaan yhdenmukaisten arvosteluperiaatteiden mukaisesti. Tarkempia 
ohjeita kilpailusuorituksen kulusta ja sekä arvostelusta on annettu tuomarin ohjeessa (Liite B.1). 


Tuomari voi käyttää mahdollisuuksien mukaan apunaan avustavaa tuomaria tai teknisiä apuvälineitä 
arvostelua helpottamaan. 


Sääntöjen mukaisesta arvostelusta ei voi valittaa. 


5.6. TULOS 


5.6.1. Kilpailukoe 


Valjakon saavuttaman kilpailun kokonaisajan ja voimassaolevien laskentasääntöjen mukaisesti koira 
saa arvosanan: 


Kiitettävä REK1 
Hyvä REK2 
Hyväksytty REK3 
Hylätty REKO 
Keskeyttänyt REK- 
Ainoana maaliin REK* 
saapunut 


Kaikki valjakon kokeeseen osallistuneet koirat saavat saman tuloksen lukuunottamatta mahdollisesti 
keskeyttänyttä tai hylättyä koiraa. 


5.6.2. Käyttökoe 


Käyttökoeluokan sekä koiran saaman yhteispistemäärän ja voimassaolevien pisterajojen mukaisesti 
koira saa arvosanan: 


Kiitettävä REKÄ-JOH1 —REKÄ-YLE1 


Hyvä REKÄ-JOH2 —REKÄ-YLE2 
Hyväksytty — REKÄ-JOH3 — REKÄ-YLE3 
Hylätty REKÄ-JOHO — REKÄ-YLEO 


Keskeyttänyt REKÄ-JOH- — REKÄ-YLE- 


5.7. SUORITUKSEN HYLKÄÄMINEN 
Tuomari voi hylätä suorituksen voimassaolevaan säännöstöön perustuvasta syystä. 
5.8. SUORITUKSEN KESKEYTTÄMINEN 
Tuomari voi keskeyttää suorituksen, mikäli 
e — koira ei suorituskyvyn puutteen tai huonon yleisen kunnon tai muun terveydellisen seikan 
vuoksi ole kilpailun edellyttämässä kunnossa, tai 
e ajaja syyllistyy koiran sopimattomaan kohteluun kilpailusuorituksen aikana tai 


e —koira yrittää purra ihmistä tai toista koiraa kilpailusuorituksen aikana. 


5.9. FORCE MAJEURE 


Tuomari voi keskeyttää kilpailu- tai käyttökoesuorituksen ennalta arvaamattomissa tilanteissa, joihin 
tuomari, järjestäjä eikä ajaja ole voinut vaikuttaa. 


Jos keskeyttäminen tapahtuu kilpailussa eikä kilpailusuoritusta enää voida jatkaa, kilpailu 
keskeytetään kokonaan ja kaikkien valjakoiden kokonaiskilpailun tulos muodostuu niistä starteista, 
jotka pystyttiin ajamaan ennen keskeytystä. 


Tuomari voi myös force majeure - tapauksessa keskeyttää startin ja määrätä kaikkien valjakoiden 
startin alkamaan alusta. Suoritusaika määräytyy tällöin jälkimmäisen startin suorituksen mukaisesti. 


Käyttökokeessa, kun suorituksen jatkaminen on mahdollista, tuomari antaa ajajalle merkin jatkaa 
suoritusta siitä kohtaa, mihin se pysäytettiin. Arvostelumerkinnät, jotka annettiin ennen keskeytystä, 
pysyvät voimassa ja niiden kertyminen jatkuu keskeyttämiskohdasta lähtien. 


6. SIJOITUKSET JA VALIONARVOT 
6.1. SIJOITUKSET 


Kilpailussa sijoitus perustuu ajanotossa saatuun suoritusaikaan. Käyttökokeessa sijoitus perustuu 
koiran saamaan pistemäärään. 


6.2. VALIONARVOT 


Valionarvon myöntämisessä noudatetaan kulloinkin voimassaolevaa Kennelliiton valioarvosääntöä. 
Kunkin rekikoirarodun rotujärjestö oman rotunsa osalta tekee muutosesitykset valioarvosääntöön 
rekikoirien käyttövalioihin liittyviin valionarvoihin. 


7. TULOSTEN VAHVISTAMINEN JA LÄHETTÄMINEN 


Järjestäjä vastaa tulosten ja tietojen kirjaamisesta koepöytäkirjaan. Mahdollisista kurinpitoon 
liittyvistä seikoista on tehtävä merkintä koepöytäkirjaan. Järjestäjän on toimitettava tapahtuman 
ylituomarin tarkastama ja vahvistama koepöytäkirja kennelpiirille viikon kuluessa kilpailun tai 
käyttökokeen päättymisestä. 


Tarkempia ohjeita tulosten kirjaamisesta, vahvistamisesta ja lähettämisestä sekä mahdollisten 
puutteiden ja virheiden korjaamisesta on annettu järjestämisohjeessa (Liite B.2 ja Liite B.3). 


Kennelpiiri toimittaa tulokset kahden (2) viikon kuluessa Kennelliitolle. 


8. ERINÄISET ASIAT 
8.1. VASTUU VAHINGOISTA 


SHS ja Kennelliitto eivät vastaa säännöstön soveltamisesta aiheutuvista vahingoista. Järjestäjän on 
vakuuttamalla tai muulla tavoin varauduttava kilpailujen järjestämisestä mahdollisesti aiheutuvien 
vahinkojen varalta. Järjestäjällä on oltava ryhmätapaturmavakuutus tuomareille ja kilpailun 
toimihenkilöille sekä vastuuvakuutus, joka kattaa kilpailun järjestämisestä johtuvat yleisöä, 
toimihenkilöä tai ulkopuolista kohdanneet henkilö - ja esinevahingot. 


Ajaja ja koirat osallistuu kilpailuun ja käyttökokeeseen omalla vastuullaan. Ajaja ja/tai koiran omistaja 
vastaavat aiheuttamastaan tai koiransa aiheuttamasta vahingosta. 


8.2. SOPIMATON KÄYTTÄYTYMINEN 
8.2.1. Sopimaton käyttäytyminen kilpailun tai käyttökokeen aikana 


Ajajan on noudatettava rekikoirien koesäännöstöä sekä tuomarin ja järjestäjän antamia ohjeita, 
määräyksiä ja päätöksiä. Ajajan ja hänen mahdollisien avustajiensa on muutenkin esiinnyttävä 
moitteettomasti kilpailun tai käyttökokeen ajan. 


Mikäli ajaja tai avustaja käyttäytyy kilpailun tai käyttökokeen aikana sopimattomasti, arvostelee 
tuomaria, kurittaa omaa tai toisen koiraa tai toimii vilpillisesti, tulee ylituomarin sulkea ajaja pois 
kilpailusta tai käyttökokeesta. Poistamisesta on tehtävä merkintä pöytäkirjaan. Vakavista tapauksista 
ylituomari tekee ilmoituksen Kennelliitolle toimenpiteitä varten. Pois suljettu ajaja ei voi saada 
kilpailun tai käyttökokeen aikana tuloksia. 


Tuomarin ollessa kysymyksessä on asia esitettävä Kennelliiton käsiteltäväksi. 
8.2.2. Koiran käyttäytyminen 


Ylituomarilla on oikeus sulkea koira pois kilpailusta tai käyttökokeesta, mikäli koira kilpailun tai 
käyttökokeen aikana käyttäytyy aggressiivisesti ihmistä tai koiraa kohtaan. Koiran vihaisesta 
käyttäytymisestä tehdään ilmoitus Kennelliitolle noudattaen kulloinkin voimassa olevaa Kennelliiton 
ohjetta koiran käyttäytymisestä kokeissa tehtävistä ilmoituksista, niiden käsittelystä ja 
seuraamuksista (Liite C). 


8.3. ERIMIELISYYDET JA VALITUKSET 


Erimielisyyksissä, valituksissa ja muutoksenhaussa noudatetaan Kennelliiton kulloinkin voimassa 
olevaa muutoksenhakuohjetta. 


8.4. MUUTOKSET KOESÄÄNTÖÖN 


Muutokset koesääntöön vahvistaa Kennelliiton valtuusto SHSn varsinaisen tai ylimääräisen 
kokouksen esityksestä. 


Muutokset koesääntöön liittyviin ohjeisiin hyväksyy Kennelliitto SHSn hallituksen esityksestä. 


8.5. PAKOTTAVAT SYYT 


Kennelliiton hallitus voi erittäin painavista syistä määräajaksi rajoittaa kokeisiin, kilpailuihin ja 
testeihin osallistumista ja antaa näitä koskevia erikoismääräyksiä sekä hyväksyä muita 
poikkeustoimia tämän säännön osalta. 


Lajiohjeet ja tuomarin ohjeet (B-osa) 
Hyväksytty Kennelliitossa 4.3.2021, voimassa 1.9.2021 alkaen. 


9. TUOMARI 
9.1. YLEISTÄ 


Ylituomarin tulee olla FCI:n tunnustaman kansallisen kenneljärjestön pätevöimä. Ulkomaisen 
ylituomarin arvosteluoikeus on varmistettava ko. maasta Kennelliiton kautta. Kotimaisen 
palkintotuomarin pätevöi hänen asuinpaikkakuntansa kennelpiiri SHS:n suosituksesta. 


Tuomarin on ylläpidettävä taitojaan siten, että hän kykenee suoriutumaan tuomarin tehtävistä ja on 
tietoinen lajin yleisistä kehityssuunnista. Tuomareiden koulutuksesta ja pätevöitymisestä on annettu 
tarkempia määräyksiä kulloinkin voimassa olevassa koetuomareiden koulutus- ja pätevöintiohjeessa 
(Liite C) sekä rekikoirakokeiden tuomareiden ja toimitsijoiden koulutus- ja pätevöimisohjeessa (Liite 
D). 


9.2. TUOMARIN TOIMINTAA OHJAAVAT PERIAATTEET 


Tuomarin on tunnettava rekikoirien koesäännöstön sisältö ja hänellä tulee olla laaja lajituntemus. 
Tuomarin on noudatettava tuomareiden yhteisesti sopimia kansallisia tulkintaohjeita. Tuomarin tulee 
myös tuntea kansainvälisesti noudatettavat valjakkoajon kilpailusäännöt. 


Tuomarin on oltava tinkimätön, rehellinen ja oikeudenmukainen, ja hänen on kohdeltava kaikkia 
ajajia ja koiria samojen periaatteiden mukaisesti. Tuomarin on toimittava objektiivisesti eikä hänen 
tule antaa tunteidensa vaikuttaa päätöksiinsä. 


Tuomarin tulee käyttäytyä kohteliaasti ja asiallisesti. Tuomarin on oltava puolueeton. Tuomarin ei 
tule ottaa vastaan tehtävää, joka vaarantaa hänen puolueettomuutensa tuomarina. 


9.3. TUOMARIN TEHTÄVÄT 


Tuomarin tehtävänä on valvoa, että kilpailussa tai käyttökokeessa noudatetaan säännöstöä. Tuomari 
vastaa kilpailu-uran suunnittelusta ja toteutuksesta sekä suoritusten sääntöjen mukaisesta 
arvostelusta. Tuomarin on otettava huomioon vallitsevat olosuhteet arvioidessaan kilpailun turvallista 
ja tasapuolista läpivientiä. 


Tuomari tekee yhdessä järjestäjän kanssa tapahtumapaikalla tapahtuman järjestämiseen ja kulkuun 
liittyvät päätökset. Tuomarilla on oikeus puuttua ajajien tai heidän avustajiensa sopimattomaan 
käyttäytymiseen. Lisäksi tuomari ratkaisee kilpailun tai kilpailutapahtuman aikana syntyneet 
erimielisyydet toimivaltansa rajoissa. Tuomarin on ilmoitettava Kennelliitolle sellaisista säännöstön 
vastaisista rikkomuksista, joiden ratkaisemiseen hänen toimivaltansa ei riitä. 


Tuomarin tulee kilpailussa tai käyttökokeessa 

e — ylituomarina toimiessaan ohjeistaa vastaava koetoimitsija mahdollisista tunnistusmerkintä- 
ja juoksutarkastuksista, 

e tuomarina toimiessaan arvostella ne kilpailuluokat, jotka on hänen arvosteltavakseen 
etukäteen sovittu, 

e tuomarina toimiessaan valvoa kilpailu-uran rakentamista varmistaa uran turvallisuus ja 
sääntöjenmukaisuus, 

e — ylituomarina toimiessaan vahvistaa pöytäkirjat, 

e — ylituomarina toimiessaan valvoa tuomarikokelaiden harjoitusarvostelut ja antaa niistä 
kirjallinen lausunto sekä tehdä harjoitusarvostelijasta merkintä pöytäkirjaan sekä 

e — ylituomarina toimiessaan valvoa yhdessä vastaavan koetoimitsijan kanssa 
toimitsijaharjoittelijoiden työskentelyä ja antaa toiminnasta kirjallinen arvostelu. 


9.4. PUKEUTUMINEN 


Tuomarin tulee pukeutua asiallisesti ja tarkoituksenmukaisesti. Hänellä ei saa olla yllään 
sponsoreiden tai yhdistysten tunnuksia. 


9.5. MATKAKULUT, PÄIVÄRAHAT JA MUUT KULUKORVAUKSET 


Tuomarin ja vastaavan koetoimitsijan matkakulut, päivärahat sekä majoittumis- ja ateriakorvaukset 
maksetaan Kennelliiton matkustussäännön mukaisesti. 


9.6. HARJOITUSARVOSTELIJA 
Palkinto- tai ylituomariksi aikovan on tuomarikoulutuksen jälkeen suoritettava harjoitusarvosteluja 
pätevöityäkseen tuomariksi. 
Lupa harjoitusarvosteluun anotaan kirjallisesti kilpailunjärjestäjältä ja kilpailulle nimetyltä ylituomarilta 
viimeistään ilmoittautumisajan päättymiseen mennessä. Järjestäjällä tai ylituomarilla on oikeus 


kieltäytyä harjoitusarvostelijasta. 


Harjoitusarvostelijalle tarjotaan ruoka, mikäli kilpailupaikalle on järjestetty ruokailu. Muita 
harjoitusarvostelijan kuluja ei korvata. 


10. KILPAILUREITTI 
10.1. — OHJEITA SUUNNITTELULLE 


Tuomari asettaa kilpailu- tai käyttökokeen uralle omat vaatimuksensa sekä tarkastaa reitin 
tapahtumapaikalla, mutta järjestäjä on velvollinen rakentamaan ja merkitsemään kilpailu-uran. 


Kilpailureittiä suunniteltaessa on pyrittävä mahdollisimman suureen turvallisuuteen sekä koirille että 
ajajille. Erityisen tärkeää on huomioida valjakkoajon ja kilpailuluokkien erityistarpeet. 


Kilpailussa ura merkitään kansainvälisesti hyväksytyin ratamerkein erityisesti huolehtien 
vaarapaikkojen asianmukaisista merkinnöistä. Käyttökokeessa ura merkitään niiltä osin kuin tuomari 
katsoo sen tarpeelliseksi. 


Lisäohjeita on kerrottu Kilpailun ja käyttökokeen järjestämisohjeessa (Liite C). 


10.2. — KILPAILUN LÄHTÖ- JA MAALIALUE 


Lähtöalue on lähtöviivasta vähintään 30 m eteenpäin jatkuva rataosuus, jonka päättyminen tulee 
merkitä ratamerkein. 


Maalin lähestymisalueen tulee yleensä olla vähintään 800 m pitkä ja tarpeeksi leveä ohituksille. 
Lähestymisalueen alkukohta on merkittävä ratamerkein. Maaliviivan tulee olla selvästi merkitty. 


Lisäohjeita on kerrottu Kilpailun ja käyttökokeen järjestämisohjeessa (Liite B.2). 


10.3. —AJANOTTO 


Kilpailussa ajanotto tehdään kokonaisen sekunnin tarkkuudella. Käyttökokeessa ei mitata 
suoritusaikaa. 


11. 


KILPAILUKOE (REK) KOESUORITUKSEN ARVOSTELU 


11.1. — YLEISTÄ 


Kilpailukokeen valjakon koirien on oltava saman rotuisia. 


Kaikkien valjakoiden kilpailusuoritukset arvostellaan yhdenmukaisten arvosteluperiaatteiden 
mukaisesti. Epäselvät tapaukset ratkaistaan ajajan tai hänen koiransa eduksi. 


Sääntöjen mukaisesta arvostelusta ei voi valittaa. 


11.2. — SUORITUKSEN KULKU 


Valjakolle on ennalta määrätty järjestäjän ilmoittama lähtöaika, jota ajajan tulee noudattaa. Ajaja 
pysäyttää valjakon lähtölinjalle niin, että reki tai kärry jää kokonaan lähtöviivan taakse. 


Lähtöluvan antaja ilmoittaa kuuluvasti milloin valjakko saa lähteä. Valjakko aloittaa suorituksen 
lähtöluvan saatuaan. Ajanotto alkaa silloin, kun ennalta määrätty lähtöaika täyttyy. 


Ajajan tehtävänä on ohjata valjakko ennalta määrätyn kilpailureitin läpi. Ajanotto loppuu, kun ajaja on 
ylittänyt maalilinjan. Valjakko ei saa poistua maalialueelta ennen kuin tuomari tai järjestäjä on 
antanut siihen luvan. 


11.3. —REK-KOKEEN ARVOSTELUOHJEET 


Arvosanat saadaan alla olevan taulukon mukaisesti: 


Perusaika, kun valjakoiden lukumäärä on 


2-10 Kahden ensimmäisen keskiarvo 

11-20 Kolmen ensimmäisen keskiarvo 

Yli 21 Neljän ensimmäisen keskiarvo 

Kiitettävä REKI aika alle 105 % perusajasta 

Hyvä REK2 aika alle 120 % perusajasta 
Hyväksytty REK3 aika alle tai tasan130 % perusajasta 
Hylätty REKO aika yli 130 % perusajasta 


Keskeyttänyt REK- 
Ainoana maaliin REK* 
saapunut 


Kokeen keskeyttänyt koira ei saa tulosta. Ylituomari voi hylätä koiran tai valjakon perustellusta 
syystä. 


Perusaikaa laskettaessa otetaan huomioon vain valjakot, jotka koostuvat kokonaan saman rotuisista 
koirista. 


Valjakoiden lukumäärä = ensimmäiselle kierrokselle uralle startanneet valjakot, joiden kaikki koirat 
on rekisteröityjä samanrotuisia koiria. Valjakko lasketaan mukaan lukumäärään, vaikka se 
keskeyttäisi eikä siis tulisi maaliin viimeiseltä kierrokselta. 


Perusaikaa laskettaessa huomioidaan valjakot, joiden kaikki koirat on rekisteröityjä samanrotuisia 
koiria riippumatta siitä osallistuuko valjakko kokeeseen vai ei. 


Mikäli luokasta kaikki muut, paitsi yksi keskeyttää syystä tai toisesta, vältetään tilanne, jossa 
ainoana maaliin saapuneen kilpailijan koirat eivät saa merkintää REK- (keskeyttänyt), vaikka ne 
eivät keskeyttäneet. 


Kaikkien valjakossa olevien koirien, huolimatta siitä ovatko koirat ilmoitettu kokeeseen vai ei, on 
oltava vähintään viidentoista (15) kuukauden ikäisiä, pitkillä ja keskipitkillä matkoilla koirien on 
oltava vähintään kahdeksantoista (18) kuukauden ikäisiä. Koirien tulee olla tunnistusmerkitty 
Kennelliiton hyväksymällä tavalla, sekä täyttää voimassa olevat Kennelliiton hyväksymät 
terveysmääräykset. Myös kokeiden ulkopuolisten valjakoiden koirien on täytettävä nämä ehdot, 
jotta ne voidaan ottaa huomioon perusaikaa laskettaessa. 


11.4. —MATKOJEN LYHENTEET JA TARKOITUKSET SEKÄ KOELUOKAT 


VOIMASSA 1.1.2019 ALKAEN 


DR = Dryland Race (4-10km), tulos merkitään REK-DRx 

SP = Sprint (6-30km), tulos merkitään REK-SPx 

MD = Mid Distance (30-80km), tulos merkitään REK-MDx 

LD = Long Distance (80km tai enemmän), tulos merkitään REK-LDx 


Matkojen pituudet ovat ”noin” matkoja informatiivisuuden vuoksi ja X kuvastaa sitä koiramäärää, 
jossa luokassa koe on suoritettu. X:n paikalla voi olla joko numero tai U eli avoin luokka 
(unlimited). 


11.5. — VALJAKOIDEN KOOT 


12. 


VOIMASSA 1.1.2020 ALKAEN 


Kahden (2) koiran luokassa pitää startatessa ja maaliin tulessa valjakossa olla kaksi (2) koiraa 
jokaisella ajettavalla kierroksella. 


KÄYTTÖKOE (REKÄ) KOESUORITUKSEN ARVOSTELU 


12.1. — YLEISTÄ 


Kaikkien koirien suoritukset arvostellaan yhdenmukaisten arvosteluperiaatteiden mukaisesti. 
Epäselvät tapaukset ratkaistaan koiran eduksi. 


Sääntöjen mukaisesta arvostelusta ei voi valittaa. 


12.2. — SUORITUKSEN KULKU 


Valjakolle on ennalta määrätty järjestäjän ilmoittama lähtöaika, jota ajajan tulee noudattaa. Ajaja 
valmistelee valjakkonsa lähtövalmiiksi määräaikaan mennessä ja odottaa tuomaria järjestäjän 
määrittelemässä paikassa. 


Suoritus alkaa, kun tuomari saapuu paikalle. Ajajan tehtävänä on ohjata valjakko tuomarin 
määrittelemän reitin läpi noudattaen kaikkia tuomarilta saamiaan ohjeita. Tuomari ilmoittaa ajajalle 
kun suoritus katsotaan päättyneeksi. 


12.3. —REKÄ-KOKEEN ARVOSTELUOHJEET 


Käyttökoe muodostuu useasta osa-alueesta, ajo- ja tottelevaisuusosista, joissa määritetään 
osallistuvan koiran taso. Käyttökoe voidaan suorittaa yleisessä (REKA-YLE) tai johtajakoiraluokassa 
(REKA-JOH). 


Valjakossa on tuomarin määrittelemä määrä koiria. Käytännössä valjakossa on oltava vähintään 
neljä koiraa. Valjakosta voidaan arvostella samanaikaisesti kerrallaan yksi tai kaksi koiraa tai 
olosuhteiden niin vaatiessa, muu tuomarin määrittelemä määrä koiria. 


Ajovälineen on oltava sellainen, että se kantaa turvallisesti kaksi aikuista maasto-olosuhteissa. 
Ajomatkan on oltava olosuhteisiin nähden riittävä ja siihen on sisällyttävä vaihtelevaa maastoa. 
Ajomatka on ajettava ilman varsinaista taukoa. Ajaja saa auttaa valjakkoa maaston niin vaatiessa. 


Käyttökoe suoritetaan maastossa, johon sisältyy tietä tai vastaavaa selvää uraa sekä maastoa, jossa 
ei ole selvästi havaittavaa ajouraa. 


Käyttökokeessa arvostellaan 


A — toiminta risteyksissä 0-5 pistettä 
B täyskäännös 0-5 pistettä 
C eteneminen maastossa, jossa ei ole selvää uraa 0-5 pistettä 
D — koiran pysähtyminen 0-5 pistettä 
E — liikkuvan ajoneuvon kohtaaminen 0-5 pistettä 
F toisen valjakon kohtaaminen ja ohitus 0-5 pistettä 
G — koiran yleinen hallittavuus 0-5 pistettä 
H — työskentelyhalukkuus 0-10 pistettä 
| paikallaolo 0-5 pistettä 
J — käyttäytyminen 0-10 pistettä 


Käyttökokeessa käytetään arvosanoja 


Kiitettävä REKÄ1 53-60 pistettä 
Hyvä REKA2 45-52 pistettä 
Hyväksytty REKA3 34-44 pistettä 
Hylätty REKAO — alle 34 tai O pistettä jostakin kokeen osasta 


Yhteensä enintään 60 pistettä. 


A: toiminta risteyksissä 


Pisteet 

4-5 Koira etenee käskettyyn suuntaan 

2-3 Koira etenee useamman käskyn jälkeen tai tulee vedetyksi/työnnetyksi oikeaan 
suuntaan 

1 Koira etenee vasta useamman käskyn jälkeen ja aiheuttaa valjakon 
sekaantumisen mahdollisuuden 

10] Koira etenee toistuvasti väärin, jättää tottelematta ajajan käskyä tai aiheuttaa 


valjakon sekaantumisen 


B: täyskäännös 


Pisteet 

4-5 Koira kääntyy käskystä 

2-3 Koira kääntyy useamman käskyn jälkeen 

1 Koira kääntyy vasta useamman käskyn jälkeen ja aiheuttaa valjakon 
sekaantumisen mahdollisuuden 

0 Koira kääntyy toistuvasti väärin, jättää kääntymättä tai aiheuttaa valjakon 


sekaantumisen 


C: eteneminen maastossa, jossa ei ole selvää uraa 


Pisteet 
4-5 Eteneminen tapahtuu käskystä 
2-3 Eteneminen tapahtuu useamman käskyn tai ohjeen jälkeen 


1 Eteneminen tapahtuu vasta useiden käskyjen jälkeen tai koira aiheuttaa valjakon 


sekaantumisen mahdollisuuden 
0 Koiraa on autettava tai koira aiheuttaa valjakon sekaantumisen 


D: koiran pysähtyminen 


Pisteet 

4-5 Koira pysähtyy käskystä lähes ilman jarrua 
2-3 Koira pysähtyy käskystä ja ajaja käyttää jarrua 
1 Koira ei pysähdy ilman voimakasta jarrutusta 
0 Koira ei välitä käskystä mitään 


E: liikkuvan ajoneuvon kohtaaminen 
Liikkuvaan moottoriajoneuvoon ei saa suhtautua liian pelokkaasti tai liian kiinnostuneesti 


Pisteet 

4-5 Ohitus tapahtuu häiriöttä 

2-3 Koira suhtautuu ajoneuvoon liian pelokkaasti tai liian kiinnostuneesti 
1 Koira on vaikea hallita tai se pyrkii ajoneuvon perään 

0 Koira aiheuttaa valjakon sekaantumisen 


F: toisen valjakon kohtaaminen ja ohitus 


Pisteet 

4-5 Ohitus tapahtuu ilman hankaluuksia 

2-3 Koira suhtautuu toiseen valjakkoon liian pelokkaasti tai liian kiinnostuneesti 

1 Koira on häiritsevästi kiinnostunut toisesta valjakosta 

0 Koira yrittää hyökätä toiseen valjakkoon tai aiheuttaa valjakon tai valjakoiden 


sekaantumisen 


G: koiran yleinen hallittavuus 
Koira saa osoittaa normaalia kiinnostusta muihin eläimiin, toisiin koiriin tai muihin häiriötekijöihin 
mutta sen on pysyttävä ajajan hallinnassa 


Pisteet 

4-5 Koira ei ole altis häiriöille 

2-3 Koira on altis häiriöille 

1 Ajaja joutuu käskyillä pitämään koiran kurissa tai pysäyttämään valjakon 
0 Koira ei pysy ajajan hallinnassa 


H: työskentelyhalukkuus 
Koiran tulee osoittaa halukkuutta työskentelyyn koko kokeen ajan. 


Pisteet 

9-10 Koira työskentelee kiitettävästi koko ajan 

6-8 Koiran työskentely on kiitettävää vähäisempi 

1-5 Koira vaatii jatkuvasti kannustuksia tai vetohalu on vähäinen 
0 Koira ei työskentele riittävästi 

I: paikallaolo 


Ajaja käskee valjakon paikalleen ja pysyttelee itse sen läheisyydessä. 
Kokeeseen osallistuvan koiran on oltava paikallaan viiden (5) minuutin ajan. 


Pisteet 
4-5 Kokeeseen osallistuva koira on rauhallinen 


2-3 Koira on paikallaan mutta osoittaa selvää levottomuutta 
1 Ajaja joutuu käskemään koiraa olemaan paikallaan 
0 Arvosteltava koira aiheuttaa epäjärjestystä valjakossa 


J: käyttäytymisen arviointi 
Käyttäytymistä arvostellaan koko koesuorituksen ajan. 
Tämä kohta sisältää Kennelliiton jalostusstrategian mukaisen arvioinnin. 


Pisteet 
9-10 Koira on avoin vieraita koiria ja ihmisiä kohtaan ja toimii kiitettävästi yhteistyössä 
valjakon muiden koirien kanssa 


6-8 Koira on suhteellisen rauhallinen ja työskentelee yhdessä valjakon muiden 
koirien kanssa 

1-5 Koira on altis häiriöille tai mahtailee tai aiheuttaa lievää sekaannusta 

0 Arvosteltava koira osoittaa aggressiivisuutta tai liikaa arkuutta toisia koiria tai 


ihmisiä kohtaan, ei toimi valjakossa yhteistyössä tai aiheuttaa epäjärjestystä 


Ylituomari tekee loppuarvostelun kokonaissuorituksesta kirjallisesti ja voi mainita arvosteltavan 
koiran etuja ja puutteita. Loppuarvostelussa ylituomarilla on mahdollisuus perustellusta syystä tehdä 
1—3 pisteen lisäys tai vähennys kokonaispisteisiin. 


13. KENNELLIITON ALAISEN KOKEEN HAKEMINEN 


Koehakemusten aikarajat on määritelty rekikoirien koesäännöstön C-osassa. 


Rotujärjestön tulee tiedottaa tapahtumasta ennen anomisajan päättymistä sille kennelbpiirille, jonka alueella 
koe on suunniteltu järjestettäväksi. Koeanomukset lähetetään rotuyhdistyksen puolesta kyseiseen 
kennelbpiiriin, joka välittää ne edelleen Kennelliittoon. 


13.1. KOETOIMIKUNNAN TEHTÄVÄT 


Kokeen järjestäjä ottaa yhteyttä SHS:n kilpailutoimikuntaan ja kertoo halustaan järjestää 
kilpailu(koe) tai käyttökoe. Järjestäjä valitsee keskuudestaan vastuuhenkilön, joka nimetään jo 
hakemusvaiheessa. Järjestäjä esittää ajankohtaa, jolloin tapahtuma voidaan järjestää. Samoin 
keskustellaan alustavasti luokista, matkoista yms. käytännön asioista. 


Koetoimikunnan yhteyshenkilöt löytyvät: http://www.siperianhusky.fi ja sieltä linkki Toimihenkilöt. 


SHS:n hallitus tekee keskitetysti koko kauden tapahtumakalenterin yhteistyössä muiden 
rekikoiratapahtumia järjestävien tahojen kanssa. Kun kalenteri alkaa hahmottua, koetoimikunta 
vahvistaa kokeen tiedot järjestäjältä. Samalla sovitaan kuka ottaa ilmoittautumiset vastaan, 
osallistumismaksut ym. käytännön asiat. Koetoimikunta järjestää kokeeseen tuomarin ja 
koetoimitsijan. Koeanomukseen on jo nimetty seuran puolesta toimihenkilöt, joilta on etukäteen 
kysytty suostumus tuomarin ja koetoimitsijan tehtäviin. Suositeltavaa on, että koetoimitsija ottaa 
vastaan ilmoittautumiset. 


Koetoimikunta anoo Kennelliiton koe ja kurssianomuksella kilpailu- ja käyttökokeet säännöissä määrättyinä 
aikoina. Kilpailutoimikunta tekee keskitetysti kaikki koeanomukset ja ne lähetetään rotuyhdistyksen puolesta 
kyseiseen kennelbpiiriin, joka välittää ne edelleen kennelliittoon. 


Myöhemmin, jos kokeeseen tehdään sellaisia muutoksia, jotka vaikuttavat koehakemukseen, 


koetoimikunta huolehtii muutoksenhausta. Tällaisia voivat olla esimerkiksi kokeen siirtäminen 
toiseen ajankohtaan tai kokeen peruminen. 


13.2. HAKEMUKSEN PAKOLLISET TIEDOT 


- — kokeen aika ja paikka 

- — kilpailuluokat 

- — kokeen laji: käyttö- vai kilpailukoe, kilpailukokeessa onko lyhyt/keskipitkä/pitkä 

- — järjestäjän yhteyshenkilö yhteystietoineen 

- — ylituomari ja hänen varahenkilönsä 

- — vastaava koetoimitsija yhteystietoineen 

- = ilmoittautumisten vastaanottaja yhteystietoineen 

- — osanottomaksun suuruus, maksuohjeet eräpäivineen, viitteineen ja pankkiyhteystietoineen. 
Viitenumero on tapahtumakohtainen ja sen antaa koe/kilpailutoimikunta 

- = rajoituksen peruste, jos haetaan sääntöjen mukaista rajoitetun osanoton koetta. 


SM-kokeeseen ei saa laittaa osanoton rajoitusta! Huolehdittava siitä, että SM-kokeeseen saadaan 
riittävästi tuomareita, esimerkiksi ylituomari arvostelee JOH-luokan ja koetuomari(t) YLE-luokan. 


Käyttökokeessa on eduksi, jos koetoimitsija ottaa vastaan ilmoittautumiset, koska silloin kokonaisaikataulun 
luominen on helpompaa, kun kaikki tarvittava tieto on yhdellä henkilöllä. 


Kilpailukoehakemukseen voi lisätiedoiksi laittaa matkat kilometreinä, mutta ne eivät ole pakollisia tietoja. Jos 
nämä jättää pois, on helpompi jatkossa joustaa esimerkiksi sääolojen mukaan ilman että joustolla on 
vaikutusta Kennelliiton suuntaan. Etukäteissuunnittelun helpottamiseksi edes summittaiset kilpailumatkat on 
hyvä olla hakemuksessa, mutta tällöin on syytä hakemuksessa mainita, että matkat ovat alustavia ja niissä 
on säävaraus. Kilpailumatkoista ja niiden mahdollisista muutoksista on informoitava tilanteen mukaan seuran 
lehdessä, VUL:n lehdessä sekä seuran nettisivuilla. 


14. KOKEEN/KILPAILUN JÄRJESTÄJÄN VASTUUT JA OHJEET ENNEN 
KOEPÄIVÄÄ 


14.1. JÄRJESTÄJÄN VASTUUHENKILÖ 


Jokaiselle kokeelle ja kilpailulle on oltava nimettynä järjestelyistä vastuullinen seura, jaosto, porukka tms. 
Lisäksi on oltava nimettynä yksi vastuuhenkilö sekä mielellään myös hänen varahenkilönsä. 


Järjestäjän vastuuhenkilö on ”työmaapäällikkö”, joka on viime kädessä vastuussa kappaleissa luvussa 2 
mainituista tehtävistä ja järjestelyistä. Hän voi harkintansa mukaan delegoida järjestelytehtäviä myös muille, 
mutta siinäkin tapauksessa hän on vastuussa, että kaikki järjestelyt tulevat tehdyiksi. 


Järjestäjän vastuuhenkilö on yhteyshenkilö, jonka tehtävänä on informoida tuomaria ja koetoimitsijaa sekä 
itse järjestämiään toimihenkilöitä. Hyvissä ajoin ennen tapahtumaa hän ilmoittaa koetoimitsijalle ketkä 
toimihenkilöt ovat käytettävissä eri tehtäviin. Tällä perusteella koetoimitsija laatii työvuorolistan. 


Vastuuhenkilö laatii koe/kilpailukutsun tai antaa sitä varten tarvittavat tiedot SHS-lehteen sekä SHS:n www- 
sivuille. Ilmoitus tulee tehdä koeanomuksen perusteella samoja tietoja käyttäen. Alkamisajankohta / 
kellonaika lähtöluokittain tulisi myös sopia etukäteen koetoimitsijalta ja tuomarilta. Liian aikainen 
alkamisajankohta ei ole järkevä, jos illasta on joustoa. esim. kaksipäiväisessä tapahtumassa. 


Etukäteissuunnittelun helpottamiseksi edes summittaiset kilpailumatkat on tiedotettava niin aikaisessa 
vaiheessa kuin mahdollista. Kaikista muutoksista, myös kilpailumatkojen mahdollisista muutoksista on 
informoitava välittömästi seuran nettisivuilla. 


Kutsuun on liitettävä myös ajo-ohjeet ja tiedot majoitus- ja ruokailumahdollisuuksista. 


SHS-lehden päätoimittajan ja Internet-tiimin puheenjohtajan yhteystiedot löytyvät: 
http://www.siperianhusky.fi ja sieltä linkki Toimihenkilöt. 


Harkintansa mukaan järjestäjän vastuuhenkilö informoi tapahtumasta etukäteen tiedotusvälineitä. 


14.2. KOEPAIKKA/KILPAILUKESKUS JA MAJOITUS/RUOKAILU 


Järjestäjän vastuuhenkilö huolehtii siitä, että valittava paikka soveltuu rekikoirakilpailujen/kokeen 
järjestämiseen. Kilpailukeskus on syytä varata kirjallisesti ja sopia kirjallisesti kaikki kustannukset, jotka 
järjestelyistä aiheutuu. Kaikki SHS:n maksettavaksi tulevat kustannukset on sovittava etukäteen seuran 
hallituksen kanssa. 


Kilpailukeskus täyttää vaatimukset, kun huomioidaan, että keskusta ympäröivä maasto soveltuu reittien 
tekemiseen, naapurusto ei joudu kärsimään tapahtumasta ja alueella on riittävän suuri talvella aurattu 
pysäköinti- ja varikkoalue. Kilpailukeskuksessa on oltava soveltuvat ihmisten ja kaluston huoltotilat, vesipiste, 
toimistotilat ja keittiötilat, jos tapahtumapaikalle aiotaan järjestää puffetti. Jos keskuksessa ei ole riittäviä wc- 
tiloja, järjestäjän tehtävänä on huolehtia paikalle riittävä määrä siirrettäviä wc:itä. Talviaikaan kaluston 
huoltotiloissa (mahdollisuuksien mukaan sisällä tai ulkona) on pystyttävä suorittamaan reen voitelu, joten 
ainakin sähköä tarvitaan. 


Ruokailumahdollisuudet ja majoituskapasiteetti on löydyttävä joko itse kilpailukeskuksesta tai järkevältä 
etäisyydeltä. Majoituksen hinnat on selvitettävä ja sovittava varaako jokainen osallistuja majoituksen itse vai 
tehdäänkö se keskitetysti järjestäjän toimesta. On myös selvitettävä, ovatko kilpailupaikalla saunat ja/tai 
suihkut. Mahdollisesti saunojen lämmityksestä huolehtiminen kuluu järjestäjän vastuulle. 


Paikkaa valittaessa on huomioitava myös mahdollisuus siihen, että Kennelliitto tulee paikalle ottamaan 
doping-näytteitä. Jos VUL on järjestävänä osapuolena mukana, myös VUL:n puolesta paikalle saattaa tulla 
doping-näytteen ottaja. 


Järjestäjän vastuuhenkilö huolehtii tuomareiden ja koetoimitsijan majoitusvarauksista ja ruokailusta 
kokeen/kilpailun aikana. 


14.3. TAPAHTUMASSA TARVITTAVAT TOIMIHENKILÖT JA TEHTÄVÄT 


Koetta hakeva yhdistys kutsuu kokeeseen ylituomarin, mahdollisen koetuomarin ja 
koetoimitsijan. Kaikkien muiden tarvittavien toimihenkilöiden paikalle saaminen on kilpailun tai 
käyttökokeen järjestäjän vastuulla. 


Riittävä toimihenkilömäärä on edellytys tapahtuman suoriutumiselle hyvässä järjestyksessä ja 
aikataulussa. Seuraavassa on lueteltu välttämättömät toimihenkilöt ja heidän päätehtävänsä. 
Järjestäjän harkinnan mukaan on myös mahdollista yhdistää eri toimihenkilöiden tehtäviä 
samalle ihmiselle. Esimerkiksi käyttökokeessa tuomarin avustajan ja lähetin tehtäviä voi hoitaa 
yksi henkilö, jos koepaikka on sellainen, että yksi henkilö ehtii kaikki tehtävät suorittaa. 


Toimihenkilö Tehtävät 

Ylituomari Tuomarin pätevyysvaatimukset ja tehtävät on määritelty rekikoirien koeohjeiston A- 

Koetuomari ja B-osissa sekä koulutus- ja jatkokoulutusvaatimukset D-osassa. 

Koetoimitsija Koetoimitsijan pätevyysvaatimukset on määritelty rekikoirien koeohjeiston A-osassa 
koulutus- ja jatkokoulutusvaatimukset D-osassa. 
Koetoimitsijan tehtävät ennen tapahtumapäivää on selostettu kappaleessa 3. 
Tapahtumapäivänä toimii paikalla koejärjestelyiden vastuuhenkilönä, toimii 
ajajankokouksen puheenjohtajana, huolehtii toiminnan sujuvuudesta ja opastaa 
muut toimihenkilöt tehtäviinsä. Kokeen päättyessä hän laskee tulokset sekä täyttää 
osallistujille jaettavat koelomakkeet. Tapahtumapäivänä koetoimitsija voi ottaa 
itselleen myös muita tehtäviä, jos hän katsoo niitä ehtivänsä suorittaa. 
Koetoimitsijan tehtävät tapahtumapäivän jälkeen on selostettu kappaleessa 8. 

Järjestäjän Järjestäjän puolesta nimetty ”työmaapäällikkö”, jonka vastuulla kaikki käytännön 

vastuuhenkilö + järjestelyt etukäteen, tapahtuman aikana sekä informointi eri osapuolien välillä. 

varahenkilö 


Tarkemmin tehtävät ja vastuut on selostettu luvussa 2. 


Toimistohenkilöt 


Toimisto on koko tapahtuman informaatio- ja neuvontapistepiste eikä hyvin toimivan 
toimiston PR-arvoa koko tapahtumalle sovi unohtaa. Toimistoon kannattaa sijoittaa 
ainakin kaksi työntekijää. 


Toimiston henkilökunta ottaa vastaan kokeeseen/kilpailuun osallistujat. Niissä 
tapahtumissa, joissa osallistumismaksu maksetaan paikan päällä, toimistohenkilö 
huolehtii maksun keräämisestä. Jos osallistumismaksu on maksettu etukäteen, 
toimisto tarkistaa kuitin tai etukäteisilmoituksen avulla, että maksu on suoritettu. 


Toimistohenkilön tehtävä on omalta osaltaan huolehtia luvussa 7 luetelluista 
asioista. 


Tapahtuman päättyessä toimistohenkilöt huolehtivat sisätilojen siivouksesta 
kilpailukeskuksen omistajan edellyttämällä tavalla. 


Tuomarin avustaja 


Tuomarin avustajan tehtävänä on hoitaa ulkona kentällä kaikki ne tehtävät, jotka 
tuomari hänelle ohjeistaa. 


Käyttökokeessa avustaja huolehtii siitä, että sovitut suoritusvuorot säilyvät, koirat on 
merkitty ja sijoitettu oikein koevaljakkoon ja tuomarilla on matkaan lähdettäessä 
mukanaan oikea arvostelulomake. Jos tuomari käyttää arvostelussa apuvälineitä, 
niiden asentaminen ja poistaminen kuuluu avustajan tehtäviin 


Kilpailussa/kilpailukokeessa avustaja toimii lähettäjänä ja/tai ajanottajana sekä 
suorittaa varikkoalueella tuomarin ohjeistamat koirien- tai varusteiden tarkistukset. 
Kilpailussa/kilpailukokeessa avustajia tarvitaan yleensä kaksi tai useampia. 


Sekä kilpailussa että käyttökokeessa avustaja huolehtii tunnistusmerkintöjen 
tarkastamisesta. 


Ratamestari 


Ratamestari tekee etukäteen ja merkitsee kilpailu-uran. Lumiajan kilpailu-uraa on 
usein ajettava koko talvi, jotta pohja on riittävän kova. Käyttökokeessa ratamestarin 
tehtävä on etukäteen huolehtia siitä, että käyttökokeen suorituspaikka on olemassa, 
tarvittavat urat käyttökelpoiset ja suorituspaikka täyttää tuomarin etukäteen 
esittämät vaatimukset. 


Ratamestari tarkastaa ja merkitsee kilpailu-uran. Tilanteen mukaan joko koepäivää 
edeltävänä päivänä tai koepäivän aamuna ratamestari yhdessä tuomarin kanssa 
tarkastaa uran ja tekee siihen tuomarin mahdollisesti haluamat muutokset. 


Ratamestari toimii myös ratavahtien työnjohtajana ja antaa heille tarvittavat 


työohjeet. Ratamestarin vastuulla on mahdollisten liikenneopasteiden 
pystyttäminen. Ratavahti tarvitaan ESDRA:n sääntöjen mukaan myös jokaiseen 
kilpailuluokkaurien haarautumaan, vaikka paikalla olisi käännösmerkitkin. 


Yleensä ratamestari on se henkilö, jolla on sopiva moottoriajoneuvo käytössään 
koko tapahtuman ajan ja jonka puhelinnumero annetaan ajajille hätänumeroksi, 
johon soitetaan, jos ajon aikana tarvitsee apua. Järjestäjän vastuulla on huolehtia 
siitä, että tarvittavat ajoneuvot ovat käytettävissä. 


Kilpailun jälkeen ratamestari kerää ratamerkit uran varrelta sekä huolehtii 
mahdollisten liikenneopasteiden poistamisesta. 


Ratamestari suorittaa myös muita ylituomarin hänelle valtuuttamia tehtäviä 
kilpailu/koereitin varrella, esimerkiksi valvoo sääntöjen noudattamista sekä raportoi 
ylituomarille reitin tapahtumista. 


Ratavahdit 


Järjestäjän on etukäteen mietittävä kuinka monta ratavahtia tarvitaan. Ratavahtien 
määrään vaikuttaa vaarallisten risteyksien, tien ylityksien ym. lukumäärä. 


Osa ratavahdeista toimii liikenteenohjaajina, jos tapahtumaa varten on haettu 
liikenteen sulkuja tms. Liikenteenohjaajan tehtävään tulee olla valtuutus 
järjestämispaikan poliisilta. Liikenteenohjaajan tulee olla täysi-ikäinen ja hänellä 
edellytetään olevan ajokortti. 


Varikkoalueen 
järjestysmies/ 
siivous 


Varikkoalueen järjestysmiehen tehtävänä on huolehtia liikenne- ja 
paikoitusjärjestelyistä ja ohjaamisesta varikkoalueella. Ennen tapahtuman alkua hän 
pystyttää tarvittavat pysäköinti- ja varikkoalueopasteet. Hän varmistaa, että 
varikkoalueelta on esteetön pääsy lähtö- ja maalialueille. Tarvittaessa merkitään 
valjakoiden varikkopaikat etukäteen esim. kilpailunumerolla. 


Järjestysmiehen tehtävänä on vaatia osallistujia noudattamaan vaadittuja koirien 
käsittelyyn (esim. äänenkäyttöön) liittyviä sääntöjä sekä siisteyssääntöjä. 
Kokeen/kilpailun järjestäjä voi määrätä koirille hiljaisuuden tai boksissapidon tiettynä 
kellonaikana. 


Tarvittaessa järjestysmies toimittaa paikalle järjestäjän hankkimat roskakorit/koirien 
jätöksien keräyspisteet sekä huolehtii jätteiden viemisestä niille osoitettuun 
paikkaan. 


Järjestysmiehen on varmistettava, että tapahtuman päättyessä opaste- yms. merkit 
poistetaan, ulkoalue tulee siivottua ja kaikkia sääntöjä noudatetaan, jolloin alue on 
mahdollista saada käyttöön jatkossakin. 


Yleisötapahtuman 
järjestyksenvalvoja 


Voimassaolevan järjestysmieskortin omaava tai nimismiehen erillisellä 
hyväksynnällä toimiva henkilö, joka vastaa yleisestä järjestyksenpidosta 
yleisötapahtumassa. 


Ensiapuvastaava 


Lain mukaan kaikissa yleisötapahtumissa on oltava paikalla voimassaolevan 
ensiapukortin omaava henkilö. Yleisömäärältä suuriin tapahtumiin saatetaan vaatia 
jopa useampaa henkilöä. 


Käyttökoe: 
Lähetti/kokoonkutsuja 


Käyttökokeen lähetti työskentelee sekä toimiston että tuomarin avustajan apuna. 
Hänen tehtävänsä on huolehtia, että suoritusjärjestyksen mukaan oikeat 
arvostelulomakkeet siirtyvät toimistosta tuomarin avustajalle ja täytetyt lomakkeet 
takaisin toimistoon. 


Lähetti huolehtii kokeeseen osallistujista varikkoalueella. Hän tiedottaa osallistujille, 
jos päivän aikana tapahtuu aikataulumuutoksia. Tarvittaessa hän kehottaa 
osallistujaa valmistautumaan omaan suoritusvuoroonsa ajoissa. 


Käyttökoe: 
häirikkövaljakko 


Häirikkövaljakon tehtävänä on ajaa käyttökoereittiä tuomarin ohjeiden mukaan niin, 
että koevaljakko joutuu esimerkiksi kohtaamaan, ohittamaan tai ajamaan 
häirikkövaljakon perässä. Häirikkövaljakko on koko kokeen ajan liikkeellä tai 
odottamassa seuraavaa koevaljakkoa. Tehtävä on melko raskas sekä valjakon 
ajajalle että koirille. Siksi järjestäjän on syytä huomioida, että häirikkövaljakkoja on 
useampia. Yhdelle häirikkövaljakolle noin kahden tunnin työrupeama on maksimi. 


Yhden kokonaisen käyttökoepäivän läpiviemiseen tarvitaan siis noin 3 — 4 
häirikkövaljakkoa. 


Häirikkövaljakko on niin olennainen osa käyttökoetta, että järjestäjän on 
ehdottomasti huolehdittava siitä, että koepaikalle sellainen on järjestetty. 


Käyttökoe: Häirikköeläinten tehtävänä on aiheuttaa uran varrella häiriötä tuomarin ohjeiden 
häirikköeläin+ohjaaja | mukaan niin, että koevaljakko joutuu esimerkiksi ohittamaan häirikköeläimet. 
Häirikköeläimen tehtävänä on tuottaa paljon melua ja sähläystä. Herkästi 
haukkuvat, esimerkiksi lelulla leikkivät pikkukoirat soveltuvat tehtävään 
erinomaisesti. Häirikköeläimen ohjaajan on kyettävä arvioimaan 
turvallisuusnäkökohdat, ts. eläin on pystyttävä tarvittaessa saamaan turvaan, jos 
koevaljakko ei enää olekaan ajajan hallinnassa. Myös tämä tehtävä on melko 
raskas sekä eläimelle että omistajalle. Siksi järjestäjän on syytä huomioida, että 
häirikköeläimiä ohjaajineen on useampia. Yhdelle häirikkökoirakolle noin kahden 
tunnin työrupeama on maksimi. Yhden kokonaisen käyttökoepäivän läpiviemiseen 
tarvitaan siis noin 3 — 4 häirikkökoirakkoa. 


Häirikköeläin on niin olennainen osa käyttökoetta, että järjestäjän on ehdottomasti 
huolehdittava siitä, että koepaikalle sellainen on järjestetty. 


Käyttökoe: Häirikköajoneuvo on moottoriajoneuvo, joka kohtaa, ohittaa tms. koevaljakon 
häirikköajoneuvo tuomarin ohjeiden mukaan. Käyttökokeen ajankohdasta ja kokeen suorituspaikasta 
riippuen ajoneuvo voi olla esimerkiksi auto, mönkijä, moottorikelkka tai vaikka 
ruohonleikkuri. Tuomari voi hyväksyä käytettäväksi ajoneuvoa, joka ei liiku, mutta 
joka on uran varrella käynnissä koevaljakon ohittaessa sen. Järjestäjän vastuulla on 
huolehtia siitä, että tarvittavat ajoneuvot ovat käytettävissä. 


Muut toimihenkilöt Tilanteen mukaan järjestäjä saattaa joutua järjestämään paikalle lisäksi jonkun tai 
jotkut seuraavista henkilöistä: 


— tiedottaja 

- kuuluttaja 

- tulospalvelunhoitaja 

- lipunmyyntipäällikkö 

- kanttiininhoitaja 

- eläinlääkäri 

— henkilö lähestymiskynnykselle ilmoittamaan maaliintulijoista 

— palkintojen jaon vastuuhenkilö 

— oheisohjelmien vastuuhenkilöt (kuormanveto, lasten luokka, iltaohjelmat yms.) 
— alueen yövartiointi 


14.4. ENNAKKOILMOITTAUTUMISTEN VASTAANOTTAJAN OHJEET 


Suositeltavaa on, että koetoimitsija ottaa vastaan ilmoittautumiset. 


Sekä kilpailuun että käyttökokeeseen ilmoittautumisessa on käytössä lomake, joka löytyy 
http://www.siperianhusky.fi ja sieltä linkki Rekikoirien kilpailu- ja koeohjeisto. 


Kilpailu 
Seuraavat tiedot ovat pakollisia: 


- ajajan nimi ja yhteystiedot 

- onko ajajalla voimassaoleva valjakkokilpailun kattava tapaturmavakuutus tai vakuutuksen 
sisältävä lajilisenssi 

- — luokka, johon osallistuu 

- = valjakon koirien rotu 

- — koiria ei ole pakko ilmoittaa ennakkoon, mutta on eduksi jos ajaja ilmoittaa myös koirat, joilla 
hän aikoo ajaa. Ajajalla on oikeus ilmoittaa koiria enemmän kuin luokan maksimimäärä. 


Kilpailupaikalla ilmoittautuessaan hän lopullisesti kertoo mitkä ennakkoon ilmoitetuista 
koirista starttaa kilpailu-uralle. Koiran tiedot, ks. käyttökoe. 

- — maksetun osanottomaksun pankin arkistointinumero tai maksukuitin kopio 

- — jos ajaja on nuori, on syytä pyytää ajajaa varmistamaan ylituomarilta saako hän ajaa ja 
asettaako tuomari rajoituksia koiramäärään. Nuorta ajajaa informoidaan sääntöjen 
mukaisesta kypäräpakosta. 


Osanottomaksuun on liitettävä kilpailu/koekohtainen viitenumero. Viitenumerot antaa kilpailu/koetoimikunta. 
Käyttökoe 
Seuraavat tiedot ovat pakollisia: 


- — koiran omistajan/kokeeseen saapuvan henkilön nimi, puhelinnumero, sähköpostiosoite, 
kotiosoite 

- — koiran nimi 

- rotu 

- — koiran rekisterinumero 

- — osallistuuko JOH- vai YLE-luokkaan 

- onko koiralla mahdollisuus MVA- tai KVA-arvoon 

- — miten valjakkojärjestelyt on ajateltu hoitaa eli kenen valjakossa koira juoksee 

- — maksetun osanottomaksun pankin arkistointinumero tai maksukuitin kopio 


Osanottomaksuun on liitettävä koekohtainen viitenumero. Viitenumerot antaa kilpailu/koetoimikunta. 


Lisäksi kannattaa tiedustella, onko osallistujalla toivomuksia koiran arvostelun ajankohdasta (esim. aamu- 
vai iltapäivä). 


Käyttökokeen koirakohtainen aikataulu laaditaan etukäteen ja koetoimitsija lähettää osallistujille kutsun. 
Ensisijaisesti kutsu lähetetään sähköpostilla, mutta jos tällaista mahdollisuutta ei ole, lähetetään kirje. 


On aina eduksi, jos samalta omistajalta koiria on kokeessa parillinen määrä, koska tämä helpottaa 
valjakkojärjestelyitä. 


Jos käyttökokeessa on rajoitettu osanotto, paikat täytetään ilmoittautumisjärjestyksessä kuitenkin niin, että 
samalta omistajalta hyväksytään koiria kokeeseen korkeintaan noin puolet maksimimäärästä. Eli jos 
kokeeseen on rajoitettu osanotto 26 koiralle, yksi omistaja voi tuoda kokeeseen korkeintaan 12 — 13 koiraa. 
Jos muut ilmoittautuneet eivät täytä kaikkia vapaita paikkoja, hyväksytään yhdeltä ihmiseltä useampikin 
koira. Jos osanotto on rajoitettu ja ilmoittautumisia olisi enemmän kuin paikkoja, kannattaa ottaa varakoiriksi 
muutamia, jotka pääsevät sitten mukaan mahdollisille peruutuspaikoille. 


Ilmoittautumisia vastaanotettaessa on otettava huomioon kulloinkin voimassaolevat tuomarin jääviyssäännöt. 


14.5. VARIKKOALUE JA RADAN SUUNNITTELUOHJEET 


Yleistä 


Järjestäjä on velvollinen suunnitteleman ja valmistelemaan etukäteen käyttökuntoon tapahtumassa 
tarvittavat pysäköinti- ja muut alueet sekä kilpailu/koeradan. 


Tuomari asettaa radalle omat vaatimuksensa sekä katsastaa radan koepaikalla tehden samalla omien 
suunnitelmiensa viimeistelyt, mutta hän ei ole velvollinen rakentamaan koerataa. Tuomari ei ehkä pysty 
tarkastamaan rataa ennen tapahtumapäivää, vaan koeradan katsastus pitää tehdä vasta aikaisin koepäivän 
aamuna. Koepaikalla ei ole aikaa ryhtyä suunnittelemaan rataa alusta lähtien eikä myöskään enää tässä 
vaiheessa rataan pystytä tekemään suuria muutoksia. Hyvä etukäteissuunnittelu ja yhteistyö ovat 
onnistuneen kokeen ehdoton edellytys. Erityisen tärkeää on, että rataa on suunnittelemassa henkilö, 
joka tuntee valjakkoajon erityistarpeet. Pelkästään esimerkiksi paikallisen moottorikelkkakerhon 
suunnittelun varaan ratasuunnittelua ei voi jättää. 


Varikkoalue 


Varikkoalueen on oltava riittävän iso suurellekin määrälle koirankuljetuskalustoa. On eduksi, jos alueelle on 
erilliset sisään menot ja ulostulot. Varikko- ja pysäköintialueet on merkittävä selvästi. 


Alueella on oltava puita tms. koirien ketjujen kiinnittämistä varten. Varikkoalueelle on syytä järjestää jätepiste 
koiran jätöksien jättämistä varten. Tapahtumapaikalla on osallistujia ohjeistettava siitä, millaisia 
siisteyssääntöjä alueella on sovittu noudatettavan. 


Varikolta on oltava isollakin valjakolla esteetön pääsy lähtö/maalialueelle. Varikon talviaurauksessa on 
huomioitava, että hiekan ja kivien esiin nouseminen ei ole toivottavaa. 


Lähtöalue 


Lähtöalue on lähtöviivasta vähintään 30 m eteenpäin jatkuva rataosuus, jonka päättyminen tulee merkitä 
ratamerkein. Lähtöalueen on oltava helposti varikkoalueelta koirilla ajaen saavutettavissa. Ennen 
lähtöaluetta on oltava riittävän pitkä pysähtymisalue lähtövuoroaan odottaville valjakoille. Lähtöalueen on 
oltava niin iso, että valjakko pystyy myös kääntymään takaisin ja poistumaan lähtöalueelta muita valjakoita 
häiritsemättä. On eduksi, jos lumiajan tapahtumissa lähtö- ja maalialueen tuntumassa on puita tms. johon 
reen saa kiinni. 


Kilpailureitti 


Kilpailureittiä suunniteltaessa on pyrittävä mahdollisimman suureen turvallisuuteen sekä koirille että ajajille. 
Talviaikana uran on oltava keliolosuhteet huomioiden mahdollisimman hyväpohjainen, ei upottava. 
Liikennöityjen teiden ylityksiä sekä vaarallisia laskuja ja käännöksiä tulee välttää. Reitti on suunniteltava 
kilpailuun osallistuvia nopeimpia ja suurimpia valjakoita silmälläpitäen. Siitä mistä voi ajaa moottorikelkalla, 
ei välttämättä pääse turvallisesti avoimen luokan valjakolla. Käyttökoevaljakon enimmäiskoko on mainittu 
voimassaolevissa säännöissä. 


Ura on pyrittävä saamaan joka paikasta riittävän leveäksi ohitustilanteita varten. 
Ura merkitään hyväksytyin ratamerkein erityisesti huolehtien vaarapaikkojen asianmukaisista merkinnöistä. 


Maalialue 


Maalin lähestymisalueen tulee yleensä olla vähintään 800 m pitkä ja tarpeeksi leveä ohituksille. 
Lähestymisalueen alkukohta on merkittävä ratamerkein. Maaliviivan tulee olla selvästi merkitty. Maaliviivan 
jälkeen tulee olla riittävän pitkä pysähtymisalue valjakkojen mahdollisia tarkastuksia varten. Maalialueen 
alkamismerkki on valkoinen nelikulmainen merkki, johon on merkitty maalialueen pituus. 


Kilpailun/kilpailukokeen erityisvaatimukset 


Kilpailumatkat ainakin karkealla tasolla (lyhyt/keskipitkä/pitkä) on sovittu jo koehakemusta ja kilpailukutsua 
tehtäessä. Kilpailu-ura pyritään tekemään ennakkotietoja noudattaen, mutta matkat varmistuvat lopullisesti 
vasta kun ratamestari näkee maasto-olosuhteet ja pystyy arvioimaan mistä rata voi turvallisesti kulkea. 


Käyttökokeen erityisvaatimukset 


Käyttökoesäännöissä mainitaan ne tehtävät, joita kokeeseen osallistuvan koiran vaaditaan suorittavan. 
Koerata on oltava sellainen, että se mahdollistaa kaikkien näiden tehtävien suorittamisen. Käyttökoetta ei 
voida suorittaa jos mitä tahansa säännöissä mainituista osa-alueista ei pystytä kokeen aikana hoitamaan. 
Yksi koevaljakko viipyy radalla parikymmentä minuuttia sisältäen viiden minuutin paikallaanolon. Rata ei siis 
saa olla liian pitkä eikä liian lyhyt. Radan on oltava riittävän vaativa, mutta sitä suunniteltaessa on otettava 
huomioon, että kokeeseen saattaa osallistua myös kokemattomia ajajia ja myös heidän on kyettävä 
turvalliseen suoritukseen tuomari kyydissään. Käyttökokeessa mitataan koiraa, ei kuskin taitoajoa. 


Ota yhteyttä tuomariin hyvissä ajoin ennen koepäivää, kysele toiveet ja vaatimukset ja tee omat ehdotuksesi. 
Tarvittaessa voit ottaa koepaikasta valokuvia, piirtää kartan tms. kommunikoinnin helpottamiseksi. 


14.6. RATAMERKIT 


Kilpailussa/kilpailukokeessa käytetään voimassaolevien sääntöjen mukaisia ratamerkkejä. 
SHGS:'lla ei ole ratamerkkejä, vaan kilpailun järjestäjän velvollisuus on huolehtia siitä, että tarvittava määrä 
oikeanlaisia merkkejä on käytettävissä. Ratamerkkejä toivotaan olevan mieluummin liikaa kuin liian vähän. 


Käyttökokeessa ei yleensä tarvita ratamerkkejä. 


14.7. TURVALLISUUSSUUNNITELMA 


Turvallisuussuunnitelma on lain mukaan tehtävä jokaisesta tapahtumasta ja suunnitelman laajuus 
suhteutetaan tapahtuman kokoon ja resursseihin. Turvallisuussuunnitelmasta toimitetaan kappale 
paikalliselle pelastuslaitokselle. 


Turvallisuussuunnitelman lähtökohtana on kartoittaa mahdolliset riskit etukäteen ja ennaltaehkäistä ne 
mahdollisimman hyvin. Jonkinlainen ensiapuvalmius on aina oltava, jotta tiedetään mitä tehdään jos jotakin 
sattuu. Paikalla on oltava vähintään yksi ensiapukortillinen henkilö. 


Turvallisuussuunnitelmasta täytyy käydä ilmi ainakin seuraavat tiedot: 


- — tapahtuman turvallisuudesta vastaavan (=järjestäjän yhteyshenkilö) nimi ja yhteystiedot 
- — tapahtuman ajankohta, nimi ja lyhyt selvitys tapahtuman luonteesta 

- — osallistujien arvioitu määrä 

-— liikennejärjestelyt 

- — riskitja niiden hallinta (esim. ratavahtien sijoittautuminen) 

- — miten ensiapuvalmius on hoidettu 


Järjestäjän vastuuhenkilö huolehtii siitä, että kaikki paikalle kutsutut toimihenkilöt on perehdytetty 
turvallisuussuunnitelmaan. Turvallisuussuunnitelma on laitettava esille tapahtuman aikana niin, että kaikki 
voivat siihen tutustua. 


Suositeltavaa on käyttää esimerkiksi mallia turvallisuus/pelastussuunnitelmasta, joka löytyy VUL:n 
nettisivuilta: https://www.vul.fi/liitto/materiaalisalkku 


14.8. — TÄRKEÄT PUHELINNUMEROT JA OSOITTEET, ENSIAPU 


Tee turvallisuussuunnitelman lisäksi etukäteen isokokoinen lappu, johon keräät seuraavat tärkeät 
puhelinnumerot ja osoitteet: 


- — paikalla olevat ensiaputaitoiset henkilöt ja ensiapuvälineet 
- — päivystävä lääkäri/sairaala 
- — päivystävä eläinlääkäri 
- — kilpailussa avustavan moottorikelkan kuljettaja 
Koepäivän aamuna lappu kiinnitetään näkyvälle paikalle esimerkiksi toimiston seinään. 


Järjestäjän vastuuhenkilö huolehtii siitä, että tapahtumapaikalta löytyy ensiapuvälineet. 


14.9. LUVAT JA ILMOITUKSET 


Maankäyttöluvat 


Järjestäjän on huolehdittava siitä, että kaikki tarvittavat maankäyttöluvat ovat kunnossa. On huomioitava, 
että lupa tarvitaan jokaiselta maanomistajalta erikseen. 


Ilmoitus yleisötilaisuudesta 


Kokoontumislaissa yleisötilaisuudella tarkoitetaan yleisölle avoimia huvitilaisuuksia, kilpailuja, näytöksiä ja 
muita niihin rinnastettavia tilaisuuksia, joita ei ole pidettävä yleisinä kokouksina. Jos tilaisuuteen 
osallistuminen edellyttää kutsua tai määrätyn yhteisön jäsenyyttä, sovelletaan yleisötilaisuutta koskevia 
säännöksiä, jollei osanottajien lukumäärän, tilaisuuden laadun tai muiden erityisten syiden perusteella 
tilaisuutta voida pitää yksityisenä. 


Yleisötilaisuuden järjestämisestä on tehtävä kirjallinen ilmoitus järjestämispaikan poliisille. 

Poliisilaitoksilla on olemassa lomake yleisötilaisuuden järjestämisestä. Lomake on maksullinen. Poikkeuksen 
muodostavat yleisötilaisuudet, jotka osanottajien vähäisen määrän, tilaisuuden luonteen tai järjestämispaikan 
vuoksi, eivät edellytetä toimia järjestyksen ja turvallisuuden ylläpitämiseksi tai sivullisille ja ympäristölle 
aiheutuvan haitan estämiseksi tai erityisiä liikennejärjestelyjä. Ainakin silloin kun tiedotusvälineitä 
informoidaan tapahtumasta, tilaisuus on luettava yleisötilaisuudeksi. 


Järjestäjän on tehtävä ilmoitus vähintään viisi vuorokautta ennen tilaisuuden alkamista. Suositeltavaa on, 
että ilmoitus tehdään kuitenkin jo 2 — 3 viikkoa ennen tapahtumaa. 


Ilmoituksessa yleisötilaisuudesta tulee olla järjestyksenvalvojan tiedot. Hyväksyttäessä ilmoitusta, voi 
paikallinen nimismiespiiri edellyttää järjestyksenvalvojia jopa enemmän kuin on etukäteen suunniteltu. 
Nykyisin on jopa vaadittu nimet ja sotut järjestyksenvalvojilta ilmoituksen yhteydessä. Samoin on edellytetty 
järjestävältä taholta vakuutusta. Normaalisti SHS:n vastuuvakuutus riittää, mutta paikalliset viranomaiset 
voivat vaatia myös lisävakuutusta. 


Liikenteenohjaajan tehtävään tulee olla valtuutus järjestämispaikan poliisilta. Liikenteenohjaajan 
tulee olla täysi-ikäinen ja hänellä edellytetään olevan ajokortti. Liikenteenohjaajan vaatimukset 
saattavat vaihdella järjestämispaikan mukaan. On tiedossa jopa tapaus (Tervola 2007), jossa 
paikallisen poliisin vaatimuksen mukaan oli oltava paikalla BECE-ammattikortillinen 
likenteenohjaaja. Liikenteen ohjauksesta vastaava henkilö tekee selvitykset kiertoteistä yms. 
ohjauksista sekä siitä miten pelastusajoneuvot pääsevät paikalle tarpeen vaatiessa. 


Luvat liikennejärjestelyihin 


Kun tie- tai jalankulkuliikennettä joudutaan ohjaamaan kiertoreiteille tai ajoradan kaistoja sulkemaan, 
tarvitaan lupa tilapäisiin liikennejärjestelyihin. Luvan myöntää tapahtumapaikan kunta. Lupaa haettaessa 
sovitaan niistä liikennejärjestelyistä, joilla varmistetaan jalankulun ja ajoneuvoliikenteen turvallinen ja sujuva 
ohjaaminen pisteen ohi. 


Jokainen tienylitys, osittainen tien sulkeminen ja käyttö pitää ilmoittaa n. 1 kk ennen tapahtumaa Tiehallinnon 
tiepiirille, jonka alueella tapahtuma järjestetään. Ilmoitukseen tulee liittää liikenteen ohjaussuunnitelma, 
turvallisuussuunnitelma, vastuuvakuutustodistus sekä liikenteen ohjauksesta vastaavan henkilön tiedot. 
Tarvittavat liikennemerkit voi vuokrata kunkin alueen tiepiiriltä. 


Ilmoitus terveydensuojeluviranomaisille 


Ilmoitus paikalliselle terveydensuojeluviranomaiselle pitää tehdä aina kun tapahtumapaikalla syntyy jätteitä. 
Myös koiran jätökset luetaan jätteeksi. Ilmoituksessa on selvitettävä miten jätehuolto alueella on järjestetty. 


Elintarvikelain mukaan tilapäiseen elintarvikkeiden myyntiin tarkoitettu myyntipaikka ei tarvitse 
terveydensuojeluviranomaisen hyväksymistä. Tilapäisellä myynnillä tarkoitetaan toimintaa, jota tehdään 
harvemmin kuin kerran kuukaudessa ja joka ei yhtäjaksoisesti kestä kauemmin kuin kaksi vuorokautta. 
Tilapäisestä myyntipaikasta tulee kuitenkin tehdä ilmoitus tapahtumapaikan kunnan 
terveydensuojeluviranomaiselle, joka voi ilmoituksen johdosta antaa tarvittavia ohjeita tai määräyksiä. Jos 
puffetissa myydään pilaantuvia elintarvikkeita, edellytetään, että ainakin joku puffetin työntekijöistä on 
suorittanut hygieniapassin. Esimerkiksi makkaranpaisto edellyttää hygieniapassia. 


14.10. ILMOITUKSET NAAPURUSTOLLE, ELÄINLÄÄKÄRILLE, YMS. SIDOSRYHMILLE 


Naapurustolle informoidaan mielellään kirjallisesti tapahtumapäivänä mahdollisista liikennejärjestelyistä. 
Luonnollisesti on kohteliasta informoida joka tapauksessa koe/kilpailualueen lähinaapureita tapahtumasta, 
jossa on kymmeniä tai satoja koiria. 


Päivystävän eläinlääkärin on myös hyvä etukäteen tietää, että hänen päivystysalueellaan järjestetään 
tapahtuma, jossa on paljon koiria paikalla. Joissakin kilpailuissa on vaadittu myös ilmoitusta 
läänineläinlääkärille, jotta eläinsuojelumääräyksien näkökulmat tulee huomioiduksi. 


Järjestäjän on hyvä miettiä paikallisten olojen mukaan ketä muita olisi syytä etukäteen informoida 
tilaisuudesta. Jos tapahtuma järjestetään esimerkiksi jossakin turistikohteessa, kannattaa yhdessä 
matkailuyrittäjän kanssa miettiä miten asiakkaita informoidaan tapahtumasta. Paikallista lehdistöä ym. 
tiedotusvälineitä informoidaan harkinnan mukaan. 


15. KOETOIMITSIJAN VASTUUT ENNEN TAPAHTUMAPÄIVÄÄ 


15.1. KILPAILU/KOEKUTSU 


Koetoimitsija laatii kilpailu/tapahtumakutsun yhteistyössä tapahtuman järjestäjän vastuuhenkilön kanssa. 
Kutsusta on ilmettävä seuraavat asiat: 


- — kokeen laji: käyttö- vai kilpailukoe 

- aika ja paikka sekä ajo-ohjeet 

- — luokatja -matkat 

- — kilpailussa ajajien kokouksen ajankohta sekä ilmoitus läsnäolovelvollisuudesta (itse tai 
edustaja) 

- — järjestäjän yhteyshenkilö yhteystietoineen 

- — ylituomari 

- — koetoimitsija 

- — ilmoittautumisten vastaanottaja yhteystietoineen 

- — osanottomaksun suuruus, maksuohjeet eräpäivineen, viitteineen ja pankkiyhteystietoineen 

- — rajoituksen peruste, jos osanotto on rajoitettu 

- — majoitusmahdollisuudet yhteystietoineen 


Koetoimitsija toimittaa kutsun julkaistavaksi SHS-lehdessä ja nettisivuilla. 


15.2. DOPING-OHJEET 


Jos Kennelliitto tai VUL ilmoittaa, että kokeessa tehdään doping-tarkastuksia, koetoimitsija varmistaa, että 
koepaikalla on dopingsääntöjen mukainen tila testien ottamista varten. Kennelliitto ilmoittaa mahdollisesta 
doping-valvonnasta koetoimitsijalle viimeistään kaksi viikkoa ennen tapahtumaa. Koetoimitsija on 
vaitiolovelvollinen Kennelliiton tekemästä ilmoituksesta. Doping-testit otetaan koesuorituksen päättyessä. 
Kilpailukokeessa tämä tarkoittaa sitä, että näyte otetaan viimeisen maaliintulon jälkeen. Useampiosaisessa 
kilpailukokeessa koetoimitsija informoi doping-näytteen ottajaa siitä milloin kilpailukoe päättyy, ts. mikä on 
kokeen viimeisen startin ajankohta. 


Kennelliitto ilmoittaa kulloinkin voimassaolevat doping-säännöt omilla nettisivuillaan 
www.kennelliitto.fi 


15.3. AJAJAN OSALLISTUMISOIKEUDEN TARKISTUS 


Vaikka ilmoituksia vastaanotettaessa on jo pyritty selvittämään ajajan osallistumisoikeus, tämä on vielä hyvä 
tarkistaa ennen aikataulun laatimista. 


Koetoimitsija selvittää etukäteen VUL:lta, että ajajalla on voimassaoleva lisenssi, jos ajaja on ilmoittanut 
käyttävänsä lisenssiin pohjautuvaa tapaturmavakuutusta. Jos VUL:n tietojen mukaan lisenssiä ei ole, 
koetoimitsija välittää tiedon kilpailupäivänä toimistoon, jotta he osaavat vaatia tositetta lisenssin 
maksamisesta. Myös sellaisen ajajan, jonka odotetaan esittävän kuitti maksetusta lisenssistä, olisi hyvä 
saada tieto asiasta. 


Jos ajaja on ilmoittanut käyttävänsä lisenssin ulkopuolista tapaturmavakuutusta, hän on velvollinen 
esittämään todistuksen voimassaolevasta vakuutuksestaan ilmoittautuessaan toimistossa 
tapahtumapäivänä. 


Ajajan ollessa nuori on syytä tarkistaa tuomarilta, onko hänen kanssaan sovittu ajajan 
osallistumisoikeudesta. 


15.4. VOIMASSAOLEVIEN SÄÄNTÖJEN JA MÄÄRÄYSTEN SELVITTÄMINEN 


Koetoimitsija selvittää voimassaolevat säännöt ja ohjeet. Kaikki säännöt ja ohjeet pitää löytyä 
kilpailulaatikosta. 


- ajajan ikärajat huomioiden luokat 

- — koiran ikärajat huomioiden kilpailumatka ja valjakon koko 
- — koiran rokotusmääräykset 

- — tuomarin jääviyssääntö 

- = narttukoiran pennuttamiseen liittyvät rajat 

- dopingsäännöt 

- — valionarvosäännöt 

- — muutmahdolliset säännöt ja ohjeet 


lkärajoista ja rokotusten päivämääristä kannattaa muistilapulle laskea päivämäärät mitä ennen koiran pitää 
olla syntynyt ja päivämäärä minkä jälkeen koira pitää olla rokotettu. Myös ajajien ikärajoista kannattaa tehdä 
vastaava muistilappu. Jos tuomarin jääviyssääntö estää tuomaria arvostelemasta tietyn kennelin kasvatteja, 
kennelnimi kannattaa myös kirjoittaa näkyviin toimistoa varten. 


15.5. AIKATAULUN JA TYÖVUOROLISTAN LAATIMINEN 


Kilpailu 


Ajajien kokouksen alkamisajankohta mainitaan kilpailukutsussa. Käytännössä sen muuttaminen on 
hankalaa, koska uuden ajankohdan informointi kaikille on mahdotonta. Usein kilpailukutsussa on jo mainittu 
myös eri luokkien lähtöajat. Ensimmäinen startti voi olla noin tunti ajajankokouksen päättymisen jälkeen. 


Kilpailussa voi olla osallistujia, jotka haluaisivat ajaa kaksi valjakkoa joko eri luokissa tai samassa luokassa. 
Heille pyritään tarjoamaan mahdollisuus siihen, jos se aikataulullisesti sopii kokonaisuuteen. Luokissa, jossa 
usein osanotto on runsas, osallistujat voidaan jakaa kahteen eri lähtöryhmään niin, että ensimmäinen 
lähtöryhmä ehtii maaliin ennen toisen ryhmän starttia. Näin sama ajaja ehtii mukaan molempiin lähtöryhmiin. 


Koetoimitsija neuvottelee aikataulun rungon tuomarin ja ilmoittautumisten vastaanottajan kanssa. Kun 
tapahtuman aikataulu on varmistunut, koetoimitsija laatii työvuorolistan huomioiden kaikki ne pakolliset 
tehtävät, jotka tapahtumassa tarvitaan. Jos tehtäviä on enemmän kuin tekijöitä, koetoimitsija pyytää 
järjestäjää etsimään lisää toimihenkilöitä. Toimihenkilöpalaveri aikataulutetaan ja pidetään paikan päällä 
silloin kun se on tarpeellista. Sen pitäminen ei ole välttämätöntä, jos toimihenkilöt pystyvät luotettavasti 
etukäteen sopimaan keskenään tehtävien hoitamisesta. 


Käyttökoe 


Koetoimitsija laatii etukäteen käyttökokeen aikataulun, johon merkitään koirien suoritusjärjestys. 
Suoritusjärjestystä varten koirat on numeroitu, katso tarkemmin kohdasta 7.5. Järjestys luodaan osallistujien 
toivomukset huomioiden siten, että valjakkojärjestelyt saadaan hoidettua kivuttomasti ja päivä käytettyä 
tehokkaasti hyväksi. Aikataulua laadittaessa on otettava huomioon kokonaisuus, johon vaikuttaa paljon 


käytännön olosuhteet, esimerkiksi se kuinka kaukana varikko ja lähtöalue toisistaan ovat. Näiden 
selvittämiseksi koetoimitsija kysyy tarvittavat tiedot järjestäjän vastuuhenkilöltä. Vastuuhenkilö antaa myös 
tiedot käytettävissä olevista toimihenkilöistä. 


Koetoimitsija tekee aikataulun ylituomarin toivomusten perusteella. Tuomarista riippuu ottaako hän 1 vai 2 
koiraa arvosteltavaksi yhtä aikaa, onko määrällä eroa YLE/JOH-luokassa, haluaako tuomari käydä 
lähtöalueella jokaisen valjakon välissä jne. Tuomari myös arvioi kuinka pitkän ajan hän tarvitsee yhden 
valjakon arvosteluun. Ylituomari myös antaa tarvittaessa erityisohjeet toimitettavaksi osallistujille, jos 
sellaiseen on tarvetta. 


Perusperiaate on, että arvosteltavat johtokoirat eivät saa juosta koerataa ennen omaa arvosteluvuoroaan. 
Kun JOH-koira on arvosteltu, se voi jatkaa joko johtajana tai pyöräkoirana, kun muita koiria arvostellaan. 


Yksi valjakko viipyy koeradalla tuomarin arvioiman ajan sisältäen 5 minuutin paikallaanolon. Jos ylituomarilla 
on apuna koetuomari, joka arvostelee paikallaanolon, ylituomarin yhdessä koearvostelussa viettämä aika 
lyhenee. 


Aikataulu pyritään luomaan tehokkaaksi siten, että suoritusvuorossa seuraava valjakko on jo odottamassa 
silloin kun ylituomari vapautuu edellisestä valjakosta. Näin ollen, jos tuomari haluaa käydä joka välissä 
lähtöalueella tai jos ajaja vaihtaa koiria uuteen valjakkoon, ei saman ajajan valjakoita kannata asettaa 
suoritusjärjestykseen peräkkäin. Sen sijaan, jos kaikille osapuolille sopii, tehokkuutta saadaan paljon lisää 
sijoittamalla esim. saman ajajan JOH-koirat ja YLE-koirat valjakkoon yhdellä kertaa ja ajamalla arvostelu 
saman tien kaksi kertaa peräkkäin. Näin tehden ylituomari arvostelee ensimmäisellä kierroksella JOH-koirat 
ja toisella kierroksella YLE-koirat. 


Jokainen kokeeseen osallistuva on itse velvollinen huolehtimaan koevaljakon varusteiden ja mahdollisten 
apukoirien saatavuudesta. Käytännössä kuitenkin kaikilla ei ole sopivaa rekeä käyttökokeeseen, eikä 
varsinkaan ensi kertaa käyttökokeeseen osallistuja ymmärrä velvollisuuttaan huolehtia asiasta itse. Jos 
järjestäjä voi tuoda paikalle vähintään kaksi sopivaa rekeä liinoineen, voidaan varmistaa käyttökokeen 
jouheva läpivienti. 


Käyttökokeessa tarvitaan useita toimihenkilöitä ja he yleensä tapaavat toisensa vasta koepaikalla. Siksi on 
tärkeää aikatauluttaa myös toimihenkilöpalaveri 1-2 h ennen ensimmäistä koesuoritusta, katso tarkemmin 


4.1. On huomattava, että ennen palaveria on riittävästi aikaa ratamestarille ja tuomarille radan 
tarkastamiseen, jos sitä ei ole tehty jo edellisenä päivänä. 


15.6. ESIMERKKI KÄYTTÖKOKEEN AIKATAULUSTA JA TYÖVUOROLISTASTA 


Tervola käyttökoe, perjantai 6.4.2007 


Ylituomari Tomi Niemi 

Koetoimitsija Ritva Hannunniemi-Pulska 
Järjestäjän vastuuhenkilö Ulla Halonen, puh. 040 123 4567 
Ratamestari Ulla Halonen 
Toimihenkilöpalaveri klo 8.00 

Palkintojenjako n. klo 15.30 


Arvioitu Häirikkö — Häirikkö Häirikkö Tuomarin =Ratav. Toimisto 


klo Ajaja , valjakko — ajoneuvo — eläin avustaja = Liikenne Lähetti 

| 9.00 Joonas Männikkö — | J-01 J-02 —|Ulla Ville S&sheltit Erkki Sari, Mari | Sirpa, Jenni 
9.20 Joonas Männikkö Y-101 |- Ulla Ville S&sheltit Erkki Sari, Mari |Jenni,Jaska 
| 9.40 Pauliina Kiiski J-03 J-04 Ulla Ville S&sheltit Erkki Sari, Mari |Jenni,Jaska 
| 10.00 Pauliina Kiiski Y-102 | Y-103 |Ulla Ville S&sheltit Erkki Sari, Mari |Jenni,Jaska 
| Tauko 20 min | Jenni Jaska 
| 10.40 Erkki Mäkelä | Y-104 | Y-105 | Ulla Kalle R&aussiet Sirpa Sari, Mari |Jenni,Jaska 
| 11.00 Ulla Halonen J-05 J-06 —| Erkki Kalle R&aussiet Sirpa Sari, Mari | Jenni Jaska 


Kalle R&aussiet Sirpa Sari, Mari |Jenni,Jaska 
Kalle R&aussiet Sirpa Sari, Mari |JenniJaska 
Jenni, Jaska 
Jussi S&sheltit Ritva Jari, Kari | Jenni,Jaska 
Jussi S&sheltit Ritva Jari, Kari | Jenni,Jaska 
Jussi S&sheltit Ritva Jari, Kari | Jenni,Jaska 
Jussi R&aussiet | Sirpa Jari, Kari |- 
Jussi R& aussiet | Sirpa Jari, Kari |- 


Ohjeita ajajille: 


Ilmoittaudu toimistoon noin tuntia ennen omaa vuoroasi. Varaa toimistoon mukaan koirien rekisteri. ja 
rokotustodistukset. Ylituomarin ilmoituksen mukaan käyttökokeessa pyritään käyttämään naruliinoja. Jos omistat 
pelkästään vaijeriliinat, huomauta tästä toimistossa. Kokeessa on saatavilla myös lainaliinoja. Ylituomari määrittää 
valjakon maksimikoon koepaikalla maasto-olosuhteet huomioiden. 


Arvosteltavat koirat sijoitetaan vierekkäin, YLE-koirat mieluummin takapariksi tai sitä edeltävään pariin. 
Poikkeuksena valjakko, jossa arvosteltavina sekä JOH että YLE. Tällöin YLE-koira sijoitetaan TOISEEN pariin eri 
puolelle kuin arvosteltava johtaja. 


Sininen koira valjastetaan vasemmalle ja punainen koira oikealle puolelle, jotta koirien paikat täsmäävät tuomarin 
arvostelulomakkeeseen 


Tuomarin avustaja tarkistaa tunnistusmerkinnän kaikilta kokeeseen osallistuvilta koirilta ja se tehdään ennen 
koesuoritusta. 


Ole valmiina lähtövaatteen alla noin viisi minuuttia ennen arvioitua lähtöaikaasi. Koska aikataulu on tiukka, emme 
voi juurikaan odotella. Jos myöhästyt omasta lähtöajastasi yli 5 min lähtövuoro siirtyy seuraavalle ja sinun vuorosi 
tulee sitten kun kaikki muut ovat käyttökokeen suorittaneet. 


Seuraavassa esimerkki aikataulusta silloin kun on käytettävissä useampi tuomari. Silloin hyvällä 
suunnittelulla ja aikataulujen tiukalla noudattamisella saadaan valjakot käytettyä toistensa häirikkövaljakoina 
eikä välttämättä ulkopuolista häirikkövaljakkoa tarvita. 


Esimerkin idea on, että 


e klo 9:10 lähtevä valjakko kohtaa sekä klo 9:00 lähtevän että klo 9:20 lähtevän valjakon 
e klo 10:10 lähtevä valjakko kohtaa sekä klo 10:00 lähtevän että klo 10:20 lähtevän valjakon 


15.7. OSALLISTUJIEN JA TOIMIHENKILÖIDEN INFORMOINTI 


Kun aikataulut on laadittu ja tuomari on ne hyväksynyt, osallistujille annetaan riittävä informaatio. 
Kilpailussa/kokeessa yleensä riittää kun informaatio julkaistaan SHS:n nettisivuilla. Käyttökokeen aikataulu 


sekä ohjeet osallistujille toimitetaan osallistujan ilmoittamaan osoitteeseen ensisijaisesti sähköpostilla tai sen 
puuttuessa kirjeenä. 


Laadittu aikataulu ja työvuorolista toimitetaan myös järjestäjän vastuuhenkilölle, jonka tehtävänä on antaa 
toimihenkilöille tarvittava informaatio. 


Jos jostakin syystä tapahtuma joudutaan perumaan, koetoimitsija on velvollinen ilmoittamaan peruutuksesta 
niin, että kaikki osapuolet tiedon saavat. Vähintään asiasta on ilmoitettava SHS:n nettisivuilla. 


15.8. VARUSTEIDEN ERITYISVAATIMUKSET 


Jos ylituomarilla on varusteisiin liittyviä vaatimuksia, hän ilmoittaa niistä etukäteen ja koetoimitsija informoi 
niistä edelleen osallistujia. Tuomari ja koetoimitsija järjestävät erityisvälineitä lainattavaksi koepaikalle. 


15.9. KILPAILULAATIKKO JA SEN SISÄLTÖ 


Koetoimikunta säilyttää kilpailulaatikkoa ja huolehtii siitä, että kilpailulaatikossa on kaikki tarpeelliset 
tarvikkeet. 


Koetoimitsija huolehtii, että kilpailulaatikko on koepäivänä koepaikalla. Hän myös huolehtii siitä, että 
koepäivän jälkeen laatikko palautuu koetoimikunnalle. 


Kilpailulaatikossa on mukana luettelo tarvikkeista, joita laatikko sisältää. Luettelo on myös luettavissa SHS:n 
kannettavalla tietokoneella. 


Kilpailulaatikon vähimmäisvarusteet: 


- — kopio SHS:n vastuuvakuutuskirjasta 
- — lähtönumerot 
- — sirunlukija + varaparistot 
- — tarvittavan määrän lomakkeita 
o Kennelliiton koepöytäkirja ja jatkolomakkeet, tilataan Kennelliitosta 
rekikoirien käyttökoe: arvostelulomake ja koirakohtainen ilmoittautumislomake 
kilpailukokeen ilmoittautumislomake 
epävirallinen tunnistusmerkintälista 
ilmoitus erimielisyydestä- ja muutoksenhakulomakkeet (saa tulostettua Kennelliiton 
nettisivuilta) 
o palautelomakkeet 
- — käyttökokeen merkintänauhat 
- — ajanottokellot 
- — palkinnot 
- — voimassaolevat kilpailu- ja koesäännöt 
- — voimassaolevat Kennelliiton muut säännöt kuten rokotus, valiot 
- — voimassaoleva Kennelliiton julkaisemat säännöt ja kiellettyjen doping-aineiden luettelo 
- — voimassaoleva rotukoodiluettelo 
- — toimistotarvikkeet: kynät (myös lyijykyniä + teroitin), laskin, muistiinpanovälineet, 
liimalappuja yms. 
< toimitsijaliivit 
- — ensiapulaukku 


0:00. 0 


16. TOIMIHENKILÖIDEN VASTUUT TAPAHTUMAPÄIVÄNÄ 


16.1. TOIMIHENKILÖPALAVERI 


Toimihenkilöpalaveri pidetään käyttökokeessa aina ja kilpailussa/kokeessa tarpeen mukaan. Jos palaveria ei 
pidetä, koetoimitsija tarkastaa, että kaikki toimihenkilöt ovat paikalla ja tietävät tehtävänsä. 


Toimihenkilöpalaverissa varmistetaan toimihenkilöiden saatavuus eri työpisteisiin. Toimihenkilöiden 
tehtävien kuvaukset on pääpiirteissään kerrottu kohdassa 2.2. Yksityiskohtaiset ohjeet annetaan 
toimihenkilöpalaverissa. Tarvittaessa koetoimitsija ja/tai tuomari opastaa henkilöt tehtäviinsä. 


Kaikki toimihenkilöt: Ole ajoissa mukana palaverissa! Osallistumisesi on ehdottoman tärkeää ja 
välttämätöntä. Jos yllättäen estyt tulemasta paikalle, ilmoita asiasta välittömästi järjestäjän vastuuhenkilölle. 


Ratamestari ja tuomari tarkastavat radan ennen toimihenkilöpalaveria. Tuomari ja ratamestari sopivat joko 
suoraan tai järjestäjän vastuuhenkilön kautta milloin ratamestarin on oltava paikalla radan tarkastusta varten. 


16.2. TULOSLASKENTA JA TULOSLUETTELO 


Koetoimitsija avustajineen laskee kilpailun/kokeen tulokset. Ylituomari tarkistaa laskennat ennen tulosten 
virallistamista. 


Kilpailukokeessa riittää, kun REK-tulokset julkaistaan esim. tuloslistana ja valjakkokohtaiset pöytäkirjat 
toimitetaan osallistujille jälkikäteen. Jos joku haluaa valittaa tuloksesta, ko. ajajan valjakon valjakkokohtainen 
pöytäkirja on täytettävä ja allekirjoitettava sekä luovutettava ajajalle kokeen päättyessä. 


Kilpailun aikana annetut varoitukset, hylkäykset yms. merkitään ESDRAn sääntönumerolla tulosluetteloon. 


16.3. PÄÄTÖKSENTEKO KOKEEN/KILPAILUN AIKANA 


Terve maalaisjärki, avoin mieli ja tarkkaavainen katse ovat toimihenkilön parhaat työkalut tilanteessa kuin 
tilanteessa. Jos toimihenkilön kohdalle osuu tapahtuma, jossa hän tarvitsee tukea päätöksentekoa varten, 
hän ottaa yhteyttä koetoimitsijaan tai ylituomariin. 


17. KILPAILUN/KILPAILUKOKEEN AJAJIEN KOKOUS 


17.1. KOKOUKSEN TARKOITUS 


Ajajakokous tulisi ajoittaa siten, että ensimmäisellä lähtevällä valjakolla on kokouksen jälkeen vähintään yksi 
tunti aikaa lähtöön. 


Ajajakokouksen puheenjohtajana toimii koetoimitsija. Kokouksessa hän julkaisee avustavan 
moottoriajoneuvon kuljettajan puhelinnumeron sekä virallisen kellonajan, jonka mukaan lähtö tulee 
tapahtumaan. 


Koetoimitsija huolehtii siitä, että ajajien kokouksessa on esillä voimassaoleva luettelo kielletyistä doping- 
aineista ja että ajajien kokouksen osallistujia muistutetaan doping-säännöistä. Koetoimitsija on 
vaitiolovelvollinen hänelle mahdollisesti ilmoitetusta doping-näytteenotosta ko. tapahtumassa. 


Ratamestari selvittää ajajille kilpailureitin ja erityisesti sen mahdolliset vaarakohdat sekä käy läpi ratamerkit 
ja niiden sijoittelun. Suositeltavaa on, että satavilla on selostusta havainnollistava kartta. 


Tuomari antaa ajajien kokouksessa ajajille ne ohjeet ja kertaa säännöt, jotka katsoo tarpeelliseksi. Ajajille on 
hyvä selvittää erityisesti ohituksiin liittyvät kilpailusäännöt. 


17.2. LÄSNÄOLOVELVOLLISUUS 


Ajajan tai hänen edustajansa on oltava läsnä ajajien kokouksessa. Siksi koetoimitsija aloittaa kokouksen 
ilmoittautuneiden nimenhuudolla. ESDRAn sääntöjen mukaan sprinttimatkoilla ei ole pakko pitää ajajien 
kokousta lainkaan. Siksi ajajien kokous ja läsnäolovelvoite on aina mainittava kilpailu/koekutsussa. 


1:73: LÄHTÖNUMEROT JA LÄHTÖJÄRJESTYKSEN JULKAISEMINEN 


Tuomarin harkinnan mukaan lähtönumerot arvotaan joko etukäteen tai ajajien kokouksessa. Suositeltavaa 
on, että lähtöjärjestys on arvottu etukäteen. Jos lähtönumerot arvotaan etukäteen, tuomari ja koetoimitsija 
sopivat keskenään miten tämä tehdään. Etukäteen arvottu lähtölista alustavine lähtöaikoineen laitetaan 
näkyville mielellään jo edellisenä iltana tai kilpailupäivän aamuna esim. toimiston seinälle. Tarkistettu 
lähtölista, josta saapumatta jääneet on poistettu ja lähtöajat tarkistettu, julkaistaan heti ajajien kokouksen 
jälkeen. Koetoimitsija huolehtii lähtölistan julkaisemisesta sekä lähtönumerolappujen jakamisesta kilpailijoille. 


18. PALKINNOT 


18.1. SHS:N LUOVUTTAMAT PALKINNOT SHS:N HAKEMASSA KOKEESSA 


Saavutus Rotu Palkinto 

KVA SH Ruusuke 

KVA muut Ruusuke 

MVA SH Ruusuke 

MVA muut Ruusuke 

JOH-1 SH Pyyhe 

JOH-1 muut Pyyhe 

YLE-1 SH Mitali 

YLE-1 muut Mitali 

REK-1 SH Pyyhe per valjakko 
REK-1 muut Pyyhe per valjakko 
Luokan nopein valjakko SH Lautanen tai vastaava 
Luokan nopein valjakko muut Ei palkintoa 


SHS on päättänyt toimittaa ”Luokan paras valjakko” -palkinnot kaikkiin Suomessa järjestettäviin kilpailuihin ja 
kilpailukokeisiin luovutettavaksi luokan nopeimmalle puhtaalle siperianhuskyvaljakolle. 


18.2. JÄRJESTÄJÄN, SPONSORIN TAI MUIDEN ROTUJÄRJESTÖJEN LUOVUTTAMAT PALKINNOT 


Jos joku muu taho toimittaa jaettavaksi palkintoja, koetoimitsija huolehtii siitä, että palkinnot tulevat jaetuksi 
palkintojenjakotilaisuudessa. 


19. ERITYISESTI HUOMIOITAVA TAPAHTUMAPAIKALLA 


19.1. PÄIVYSTÄVÄN LÄÄKÄRIN JA ELÄINLÄÄKÄRIN YHTEYSTIEDOT 


Näkyvältä paikalta, esimerkiksi toimiston seinältä on löydyttävä tiedot sairaanhoidon ja muun avun kannalta 
tärkeistä yhteystiedoista. Katso tarkemmin kohdasta 2.7. 


19.2. AIKATAULU / LÄHTÖLISTA 


Suoritusjärjestyksen osoittava nimilista kellonaikoineen kiinnitetään myös näkyvälle paikalle. 


19,3. AJAJAN OSALLISTUMISOIKEUS 


Tarvittaessa toimisto varmistaa ajajan iän sekä sen onko asiasta etukäteen sovittu ajajan ja tuomarin välillä. 
Jos sopimus puuttuu, ajaja on velvollinen neuvottelemaan tuomarin kanssa ennen kuin hänen 
osallistumisensa voidaan hyväksyä. 


Kilpailussa on ajajilla oltava tapaturmavakuutus, joka kattaa valjakkokilpailun. Vakuutus voi olla hankittu 
erillisenä tai osana lajilisenssiä. 


19.4. KOIRAN OSALLISTUMISOIKEUS, ROKOTUKSET, DOPING 


Koetoimitsijan tehtävänä on tuoda toimistoon valmis muistilappu, johon on koottu tärkeimmät koiran 
osallistumisoikeuden tarkistussäännöt. 


Koiran osallistumisoikeus on selostettu säännöstön A-osassa. 


19.5. MAHDOLLISUUS VALIONARVOON 


Kun ajaja täyttää koirakohtaisen koelomakkeen ja palauttaa sen toimistoon, toimiston on syytä tiedustella 
onko ajajan jollakin koiralla mahdollisuus saada valionarvo. Jos on, mahdollisuus valionarvosta kirjoitetaan 
Postlt-lapulle, joka liimataan kiinni koelomakkeeseen. Näin tuloslaskenta pystyy erityisesti huomioimaan ko. 
tapauksen. 


Koetoimitsija tuo toimistoon voimassaolevat valionarvosäännöt, josta mahdollisuus voidaan tarkistaa. 


19.6. KENNELLIITON ALAISEN KOKEEN AIKANA TARVITTAVAT LOMAKKEET 


Rekikoirien kilpailukokeen valjakkokohtainen pöytäkirja 


Lomaketta käytetään vain kilpailukokeessa. Toimisto luovuttaa tyhjän lomakkeen ajajalle, joka palauttaa sen 
täytettynä ennen ajajien kokousta. Ajaja kirjoittaa lomakkeeseen kaikkien kokeeseen osallistuvien koirien 
tiedot. Jos ajajalla on kokeessa useampia valjakoita, jokaisesta valjakosta tehdään oma lomake. Ajajan ei 
tarvitse ilmoittaa kaikkia valjakon koiria kilpailukokeeseen, mutta myös siinä tapauksessa kaikkien koirien on 
oltava rekisteröityjä ja samanrotuisia koiria. Tarvittaessa toimisto neuvoo lomakkeen täyttämisessä. 


Kilpailukokeen jälkeen koetoimitsija täydentää valjakon tuloksen sille varattuun paikkaan. 
Kilpailukokeessa koira saa tuloksen ainoastaan siinä tilanteessa, että se on juossut koko kisauran kaikkina 
päivinä. Jos joku koira jää ilman tulosta, siitä tehdään merkintä valjakkokohtaiseen pöytäkirjaan. 


Ylituomari allekirjoittaa lomakkeen. Ajaja saa lomakkeesta oman kappaleensa joko palkintojenjaossa tai 
myöhemmin kotiin postitettuna. Jos osallistujia on paljon, lomakkeiden täyttäminen ja postittaminen 
jälkikäteen on perusteltua. REK-tulokset on kuitenkin laskettava ennen palkintojenjakoa ja ylituomarin ja — 
toimitsijan on sovittava miten allekirjoitukset hoidetaan. Kilpailukokeessa riittää, kun REK-tulokset julkaistaan 
esim. tuloslistana. Jos joku haluaa valittaa tuloksesta, ko. ajajan valjakon valjakkokohtainen pöytäkirja on 
täytettävä ja allekirjoitettava sekä luovutettava ajajalle kokeen päättyessä. 


Rekikoirien käyttökokeen koirakohtainen pöytäkirja 
Lomaketta käytetään vain käyttökokeessa. Toimisto luovuttaa tyhjän lomakkeen ajajalle, joka palauttaa sen 
täytettynä ennen omaa suoritusvuoroa. Jos ajajalla on kokeessa useampia koiria, jokaisesta koirasta 


tehdään oma lomake. Tarvittaessa toimisto neuvoo lomakkeen täyttämisessä. 


Toimisto lisää koelomakkeeseen koiran numeron, aikataulun mukaisen starttikelloajan 
sekä arvosteluvärin sininen/punainen. 


Käyttökokeen jälkeen koetoimitsija täydentää koiran tuloksen sille varattuun paikkaan. Ylituomari 
allekirjoittaa lomakkeen. Ajaja saa lomakkeesta oman kappaleensa palkintojenjaossa. 


Rekikoirien käyttökokeen arvostelulomake = kenttälomake 


Koirakohtaisen lomakkeen tietojen perusteella toimisto esitäyttää tuomarin käyttämän arvostelulomakkeen. 
L omakkeeseen merkitään yhdessä valjakossa juoksevien koirien numerot koiran arvosteluvärin 
sininen/punainen mukaan sekä aikataulun mukainen valjakon starttausaika. Tunnistusmerkintöjen 
tarkastamista varten lomakkeeseen lisätään koiran tatuointitunnus tai sirunumerosta 4 — 5 viimeistä 
numeroa. 


Jos tuomari ohjeistaa valjastamaan samaan valjakkoon kahdella eri kierroksella arvosteltavat koirat, 
tuomarin ohjeiden mukaan täytetään joko kaksi erillistä tai yksi yhteinen kenttälomake. 


Lähetti vie lomakkeet tuomarin avustajalle ja palauttaa ne täytettynä toimistoon. 


Lähtöpaikalla tuomarin avustaja tarkistaa ajajan kanssa, että kenttälomake ja arvosteltavat koirat vastaavat 
toisiaan. Lähtöpaikalla varminta on kirjoittaa koirien kutsumanimet kenttälomakkeeseen siihen järjestykseen 
kuin koirat valjakkoon on sijoitettu. 


19.7. PALAUTELOMAKE 


Jos tuomari haluaa kokeesta kerättäväksi palautetta, toimisto antaa tyhjät palautelomakkeet osallistujille ja 
kerää täytetyt lomakkeet takaisin. Ne luovutetaan tuomarille päivän päättyessä. 


19.8. KOIRIEN NUMEROINTI JA MERKITSEMINEN KÄYTTÖKOKEESSA, KOIRIEN SIJOITTAMINEN 
VALJAKKOON 


Käyttökokeessa numeroidaan koirat. Numerointisysteemi on koetoimitsijan vapaassa harkinnassa. Tärkeintä 
on, että toimisto, tuomarin avustaja, koetoimitsija ja tuomari pysyvät kaikki selvillä siitä mikä arvostelu kuuluu 
millekin koiralle. 


Toimistohenkilö kirjoittaa koiran numeron sekä koirakohtaiseen pöytäkirjaan että kenttälomakkeeseen. Koira 
kutsumanimi kirjoitetaan kenttälomakkeeseen varmistamaan, että koirat eivät mene sekaisin. 


Kun koevaljakko saapuu lähtöpaikalle, tuomarin avustaja varmistaa, että koirat on valjastettu oikein ja että 
koirat vastaavat kenttälomaketta. Hyväksi varmistukseksi on osoittautunut tiedustella ajajalta arvosteltavien 
koirien kutsumanimet ja kirjoittaa ne kenttälomakkeeseen siihen järjestykseen kun koirat on valjastettu 
koevaljakkoon. Jos tämä on jo tehty toimistossa, tuomarin avustaja varmistaa, että tiedot ovat oikein ja 
täsmäävät valjakon kokoonpanoon. Numeroiden ja kutsumanimien käytöllä saadaan aikaan tuplavarmistus 
siitä, että koirat ja lomakkeet eivät mene sekaisin. Ajajan ei voi olettaa muistavan koiran numeroa, mutta 
vieraankin koiran kutsumanimen luulisi olevan ajajan tiedossa. 


Arvosteltavat koirat sijoitetaan vierekkäin, YLE-koirat mieluummin takapariksi tai sitä edeltävään pariin. 
Poikkeuksena valjakko, jossa arvosteltavina sekä JOH että YLE. Tällöin YLE-koira sijoitetaan TOISEEN 
pariin eri puolelle kuin arvosteltava johtaja. 


Sininen koira valjastetaan vasemmalle ja punainen koira oikealle puolelle, jotta koirien paikat täsmäävät 
tuomarin arvostelulomakkeeseen. Vaikka koirat pyrkisivätkin lähtötilanteessa hyppimään toistensa yli ja näin 
vaihtamaan paikkaa, ne pitäisi saada pysymään aloillaan ainakin niin kauan, että tuomari ehtii 
havainnoimaan kuka mikäkin koira on. Tuomarin avustaja kiinnittää merkintänauhan valjaan vetolenkkiin, ei 
itse valjaaseen. 


19.9. VARUSTEET JA ARVIOINNIN APUVÄLINEET 


Koirilla ja reessä/kärryssä on oltava sääntöjen mukaiset varusteet. Ajajalla on sääntöjen ja tuomarin 
harkinnan mukainen kypäräpakko. BGB-lukot ovat kiellettyjä vetoliinoissa ja seisingeissä. 


19.9.1. Kahden (2) koiran luokan ajovälineet REK-kokeissa 


19.9.1.1. Reki 


Reen on kestettävä ajajan paino ja hätätapauksissa matkustajan paino ja siinä on oltava kovapohjainen 40 x 
50 cm (16 x 20 tuumaa]) tila koiran turvallista kuljettamista varten. 

Reessä on oltava riittävän tehokas jarru sekä tehokas jarrumatto kiinnitettynä rekeen kiinteällä 
nostosysteemillä, puskukaari, 1 lumiankkuri, riittävästi tuuletettu koirankuljetuspussi. Reen jalaksissa ei saa 
olla teräsreunoja. 


19.9.1.2. Skootteri tai Kärry 

Skootteri on kaksipyöräinen skootteri/potkulauta -tyyppinen pyörä, jossa renkaiden vähimmäishalkaisija on 
30 cm (12 tuumaa). Skootterissa täytyy olla toimivat jarrut kaikissa pyörissä. 2-pyöräisessä skootterissa ei 
vaadita varusteeksi sieppausköyttä. 

Kärryssä tulee olla (3) tai neljä (4) pyörää. Minimi pyörän läpimitta kaikissa kärryissä tulee olla 30 cm (12 
tuumaa). Minimi akseliväli (etu- ja taka-akselin välinen etäisyys) täytyy olla 110 cm (43 tuumaa) ja minimi 
raideleveys (samalla akselilla olevien pyörien välinen etäisyys) täytyy olla 70 cm (27 tuumaa). Kaikissa 
kärryissä täytyy olla toimivat jarrut kaikissa pyörissä. 

Sieppausköysi n. 3 m (10 jalkaa) tulee olla kärryssä kärryn paikallan pitämistä tai kiinnittämistä varten. 


Kahden (2) koiran luokassa on käytettävä seisinkiä. 


Käyttökokeessa ylituomarilla on oikeus vaatia käytettäväksi tietynlaisia varusteita ja apuvälineitä. Tuomari ja 
koetoimitsija voi järjestää erityisvälineitä lainattavaksi koepaikalle. Osallistuja ilmoittaa lainaustarpeestaan 
toimistoon, joka edelleen antaa välineet lainaksi ja huolehtii siitä, että välineet palautetaan. 


19.10. TUNNISTUSMERKINTÖJEN TARKISTAMINEN 


Pääsääntönä on, että kilpailussa/kilpailukokeessa koirien tunnistusmerkinnät tarkistetaan pistokokein 
maaliintullessa. Käyttökokeessa pyritään tarkistamaan kaikkien kokeeseen osallistuvien koirien 
tunnistusmerkinnät. Mahdollisuuksien mukaan se tehdään ennen koesuoritusta, mutta voidaan tehdä myös 
koesuorituksen päättyessä. 


Jos joku koira saapuu maalialueelle rekipussissa, sen tunnistusmerkintä on ehdottomasti tarkistettava ja 
asiasta ilmoitettava koetoimitsijalle. 


19.11. VAKUUTUKSET 


SHS:lla on voimassaoleva vastuuvakuutus ja talkoovakuutus toimihenkilöiden tapaturmien varalta. 
Vakuutuskirjojen kopiot on kilpailulaatikossa. Kilpailussa edellytetään ajajilla olevan voimassaoleva 
tapaturmavakuutus sääntöjen mukaan. 


20. KOETOIMITSIJAN VASTUUT TAPAHTUMAN JÄLKEEN 


20.1. KENNELLIITON ALAISEN KOKEEN KOEPÖYTÄKIRJAN JA JATKOLOMAKKEIDEN 
TÄYTTÄMINEN 


Koetoimitsija ja ylituomari sopivat milloin koepöytäkirja jatkolomakkeineen on täytettävä. Pöytäkirjaan 
ylituomari kirjoittaa kertomuksensa sekä allekirjoittaa lomakkeen. Kokeisiin osallistujilta voi tulla myös 
korjauksia, koska virheitä voi aina sattua, joten senkin takia koepöytäkirjat kannattaa täyttää vasta parin 
päivän päästä. 


Lomakkeiden koneella täytettävät versiot, rotukoodit sekä kennelpiirien nimet ja numerot löytyvät: 
http://www.kennelliitto.fi 


Kennelliitto hyväksyy koepöytäkirjan, joka sisältää oikeat tiedot, mutta ei ole kirjattu Kennelliiton viralliselle 
koepöytäkirjalomakkeelle. Jos käytetään koneella täytettävää lomaketta itsejäljentävän lomakkeen sijaan, on 
huolehdittava siitä että kaikki lomakkeessa mainitut osapuolet saavat oman kappaleensa. Tällöin ylituomarin 
ja mahdollinen koetuomarin allekirjoitus otetaan vähintään koira/valjakkokohtaisen lomakkeen kennelpiirin 
kappaleeseen sekä koepöytäkirjan Kennelliiton ja kennelpiirin kappaleisiin. Jos osallistuja haluaa valittaa 


tuloksesta, myös hänen kappaleensa koira/valjakkokohtaisesta lomakkeesta on erikseen ylituomarin 
allekirjoitettava. 


Ylituomarikertomukseen aina syytä mainita kokeen päättymisen ajankohta kellonajan tarkkuudella. 


Samoin kertomukseen laitetaan maininta mahdollisesti tehdystä valituksesta, vaikka asioista päästäisikin 
sopuun ja valitus olisi yhteistuumin tuhottu. 


Koepöytäkirjan merkinnät tehdään sääntöjen mukaan. Koepöytäkirjat voivat olla joko käsin täytettyjä 
Kennelliiton lomakkeita tai tulosteita tietojärjestelmästä. 


Malli pöytäkirjasta ja jatkolomakkeesta 


N | Jakelu: 
Kennelliitto- Kokeen tunnus — REKÄ — SM 2007 1. Kennelliitto 


Finska opens 
E AVRO 2. Rotujärjestö 
Kennelklubben r.y. Suomalainen Siperianhusky -seura 3. Kennelciiri 


KAMRE ERINTIE 8 02770 ESPOO Jämijärvi 13.10.2007 4. Järjestäjä 
KAMRERSVASEN 8 02770 ESBO 


SN Suomen Koepöytäkirja muina 


Kokeen järjes ta ja 
Suomalainen Siperianhusky -seura 


Palkka Akka 
Jämijärvi 13.10.2007 


Kosmuoto Kemnelpäri Kemnelpärin numero 
REKA Satakunnan kennelpiiri ry. 14 


Kokeen W Yleinen [0] Kansainvälinen MI Kärrykoe 
— O] Jäsentenvälinen MI SM-koe O Rekikoe 
sää ja kol 1 pv 20v 

Aurinkoinen, läm pötila nollan tienoilla. 

Lisätetoja (y tuomarin kartomus) Kos päättyi xi 


Koe suoritettiin Jämin hiekkakankaalla, jossa on runsaasti teitä ja polkuja. Häinötä aiheutti haukkuvat pikkukoirat ja 
samanaikainen harjoitusleiri. Kokeessa näkyi selvästi monilla koirilla tottumattomuus yleiseen hälinään. Koepaikka oli 
hyvä ja harjoitusleirin yhteydessa suoritettuna riittävän vaativa. 


Vastaava kostoimitsija. jäsennumero 
Venninen Birgitta 0812104 


Tuomariharjoitts mat 
Mäkiaho Aija, Miettinen Hannu, Kärkkäinen Sirpa 
Kokesseen osallistuneet kilpailevat eri luokissa seuraavasti: 


Kosluokka Kpl 
RE KÄ-JOH 13 
RE KÄ-YLE 14 
Yhteensä 27 


Ylituomari, SKL-tuomarinro 


Venninen Birgitta NiemiTomi 


Suomen Koepöytäkirjan jatkolomake samika 


H . Jakelu: 
ia iitto- Kokeen tunnus REKA SM 2007 1. Kennelliitto 


I a 2. Rotujärjestö 
Kennelklubben ry. Suomalainen Siperianhusky -seura 3. Kennelpiiri 


KAMRE ERINTIE 8 02770 ESPOO ämijärvi 102007 paja 
KAMRERSVÄGEN 8 02770 ESBO Jaava 13.10.200 Järjestäjä 


Rotukoodi, koiran nimi Rekisterinro Tulos Pisteet Huomautuksia 
Omistaja. koti 
270 — ARCTIC SOUL USVAN FIN44684/03 — REKÄ-JOH- 0 — Koe keskeytetty 


AUVINEN KIRSI VÄSTINNIEMI 
Koiran arvosteli ylituomari Niemi Tomi (96310) 


270 — ICESMILE'S IKNEK FIN15604/02 —REKÄ-JOH-2 
PIETIKÄINEN MARITSA RISTIJÄRVI 
Koiran arvosteli ylituomari Niemi Tomi (96310) 


270 —ICESMILE'S SHAMAN N FIN18560/05 — REKÄ-JOH-2 
PIETIKÄINEN JUSSI RISTIJARVI 
Koiran arvosteli ylituomari Niemi Tomi (96310) 


270 —MOSKU N FIN14610/00 — REKÄ-JOH-2 
AUVINEN KIRSI VASTINNIEMI 
Koiran arvosteli ylituomari Niemi Tomi (96310) 


270 — SAINEN ARINNA FIN18357/97 — REKÄ-JOH-2 
SYRJÄNEN ANNA-MARI YLÄ-KINTAUS 
Koiran arvosteli ylituomari Niemi Tomi (96310) 


270 — SAINEN GEBRESELASSIE FIN36252/02 — REKÄ-JOH-2 
(HENKILÖLLÄ ON TIETOSU 
Koiran arvosteli ylituomari Niemi Tomi (96310) 


270 — SAINEN GEIR MOEN FIN36251/02 —REKÄ-JOH-1 
SYRJÄNEN ANNA-MARI YLÄ-KINTAUS 
Koiran arvosteli ylituomari Niemi Tomi (96310) 


270 —SAINEN KUNTO KIPKETER FIN38798/03 —REKÄ-JOH-2 
SYRJÄNEN ANNA-MARI YLÄ-KINTAUS 
Koiran arvosteli ylituomari Niemi Tomi (96310) 


270 — SAINEN NEIDEN FIN12526/04 — REKÄ-JOH-2 
NURMI ROBERTINA SOMERO 
Koiran arvosteli ylituomari Niemi Tomi (96310) 


270 — SAINEN NENANA N FIN12525/04 — REKÄ-JOH-1 54 FINKVA 
SYRJANEN ANNA-MARI YLÄ-KINTAUS 
Koiran arvosteli ylituomari Niemi Tomi (96310) 


270 — SAINEN NIKOLAI FIN12523/04 — REKÄ-JOH-2 
SYRJÄNEN ANNA-MARI YLÄ-KINTAUS 
Koiran arvosteli ylituomari Niemi Tomi (96310) 


270 — SAINEN NOME ö FIN12522/04 — REKÄ-JOH-2 
SYRJÄNEN ANNA-MARI YLAÄ-KINTAUS 
Koiran arvosteli ylituomari Niemi Tomi (96310) 


270 —TULLATUULEN FUNNY FIN14461/02 —REKÄ-JOH-1 SM-REKÄ-JOH- 
RAUNIO JAAKKO Jyväskylä 07 FIN KVA 


20.2. KENNELLIITON ALAISEN KOKEEN ASIAKIRJOJEN TOIMITTAMINEN 


Kennelliiton sääntöjen mukaisesti koepöytäkirja sekä tulokset kirjataan sähköisesti Omakoiran kautta 
viimeistään viikon kuluttua kokeen päättymisestä. 


Koira- ja valjakkokohtaisesta lomakkeesta yksi kappale annetaan kokeeseen osallistujalle ja yksi toimitetaan 
postitse/sähköisesti rotujärjestölle ko. rotuyhdistyksen osoittamalle henkilölle. 


Mikäli ylituomari ei ole Omakoirakäyttäjä, voidaan tässä poikkeustapauksessa luoda koepöytäkirja 
paperisena versiona ja toimittaa se, sekä tulokset Kennelliittoon viimeistään kahden viikon kuluessa kokeen 
päättymisestä. 


Esimerkkilomakkeet löytyvät siperianhusky.fi -sivustolta kilpailu- ja koetoiminnan alta. 


20.3. KULUJEN MAKSUUNPANO 


Kaikki SHS:n maksamat kulut maksetaan taloudenhoitajan kautta. 


20.4. TULOSTEN INFORMOINTI 


Kokeen/kilpailun tulokset informoidaan SHS-webtiimille ja SHS-lehteen. 

Hyvä tapa on laittaa tulokset näkyviin myös keskustelupalstalle mahdollisimman pian tapahtuman päätyttyä, 
jos seuran keskustelupalsta on toiminnassa. Jos koetoimitsijalla ei itsellään ole siihen mahdollisuutta, hän 
voi pyytää jotakin muuta tekemään sen puolestaan. 


21. TAPAHTUMAN TALOUSASIAT 


21.1. OSALLISTUMISMAKSU JA SEN PALAUTTAMINEN 


Osallistumismaksu koostuu koemaksusta ja kilpailumaksusta. Järjestäjä ja SHS sopivat keskenään miten 
tilitykset tehdään toimijoiden välillä. 


Osallistumismaksun palauttamiseen oikeuttavat syyt on määritelty säännöstössä. Osallistumismaksu 
palautetaan oallistujalle ainoastaan pyynnön perusteella sille pankkitilille, joka pyynnössä esitetään. 


21.2. SHS:N KORVAAMAT KULUKORVAUKSET 


SHS korvaa majoitus- ja matkakustannukset sekä ateriakulut tuomareille ja koetoimitsijalle. Korvausten 
suuruus ja maksuperusteet määritellään kilpailukausittain SHS:n hallituksessa. 


21.3. PALKINTOJEN KUSTANNUKSET 


SHS maksaa kulut kohdassa 6.1. mainituista palkinnoista. 


Jos järjestäjä haluaa antaa muita palkintoja, järjestäjä myös vastaa niiden aiheuttamista kustannuksista. 


21.4. MUUT KULUT 


Kaikista muista kuluista SHS korvaa ainoastaan sellaisia kuluja, joista on tehty etukäteen sopimus järjestäjän 
ja SHS:n välillä ja SHS:n hallitus on ne hyväksynyt. 


22. TULOSTIETOJÄRJESTELMÄ 


SHS:lla on käytössään tietojärjestelmä REK- ja REKÄ-tulosten laskemista varten. Tietokone ja oheislaitteet 
on kilpailu/koetoimikunnan sihteerin hallussa. Koetoimitsija ottaa hänen yhteyttä ja sopii tietojärjestelmän 
lainaamisesta ja palauttamisesta. 


23. SM-REKIKOIRAKOKEIDEN JÄRJESTÄMISOHJE 


SM-kokeiden tarkoitus on kohottaa rekikoirien koetoiminnan arvostusta ja lisätä osanottoa kokeisiin 
sekä tehdä tunnetuksi rekikoirien koetoimintaa. Rekikoirien SM-kokeen voittajatittelin 
tavoittelemiseen voivat osallistua kaikki rekisteröidyt arktiset rekikoirat. 


SM-koe anotaan, arvostellaan ja järjestetään voimassa olevan koesäännöstön mukaisesti. 


23.1. REKIKOIRIEN SM-KILPAILUKOE SM-REK 


SM-kilpailukoe voidaan anoa vain kaksi- tai useampipäiväisiin kokeisiin. SM-kilpailukokeen 
järjestämisestä vastaa SHS yksin tai yhdessä toisen rekikoirarotujärjestön kanssa. 


SM-kilpailukoe voidaan järjestää samana vuonna erikseen sprintti-, keskipitkän- ja pitkänmatkan 
kilpailuissa. Koe myönnetään neljän koiran tai sitä suuremmille luokille. 


Kokeen voittaja määritellään roduittain. Voiton ratkaisee kunkin kilpailuluokan kokeeseen 
osallistuneen valjakon nopein aika. Jos kokeessa rodun sisällä ei saavuteta yhtään REKI tulosta, 
SM-kilpailukoevoittajatitteliä ei jaeta. Jos koeluokassa rodun sisällä on kokeeseen osallistuvia 
valjakoita vähemmän kuin kuusi, SM-kilpailukoevoittajatitteliä ei jaeta. 


SM-kilpailukokeen kunkin luokan ja rodun voittaja saa SM-kilpailukoevoittajatittelin ja on oikeutettu 
lisäämään kokeeseen osallistuneiden valjakon koirien nimen eteen/jälkeen SM-tittelin. Titteli 
merkitään muodossa SM-REK-y-xx jossa y on luokan koiramäärää tarkoittava merkintä ja xx on 
vuosiluvun kaksi viimeistä numeroa. Esimerkiksi SM-REK4-09 


Titteliin ovat oikeutettuja vain kokeeseen hyväksytysti osallistuneet koirat. Vaikka koira juoksisikin 
voittajavaljakossa, mutta sitä ei ole ilmoitettu kokeeseen, se ei ole oikeutettu voittajatitteliin. 


SM-titteli jaetaan ainoastaan silloin kun kilpailukoeluokan ensimmäiseen starttiin on startannut 
vähintään kuusi (6) kokeeseen osallistunutta samanrotuista valjakkoa. 


23.2. REKIKOIRIEN SM-KÄYTTÖKOKEEN JÄRJESTÄMISOHJE SM-REKÄ 


Kokeen voittajan ratkaisee REKÄ-JOH? -tuloksen saavuttaneiden kesken korkein pistemäärä. 
Jos kokeessa ei saavuteta yhtään REKA-JOH1 -tulosta, kokeen voittajan ratkaisee REKA-YLE1 - 
tuloksen saavuttaneiden kesken korkein pistemäärä. 


Pisteiden mennessä tasan voittajan ratkaisee ylituomarin päätös. Ylituomari ottaa päätöksessään 
huomioon arvosteltavan koiran toiminnan kokonaisuutena. 


Jos kokeessa ei saavuteta yhtään REKÄ-JOH1 tai REKÄ-YLE1 tulosta, SM-käyttökoevoittajatitteliä 
ei jaeta. 

SM-käyttökokeen voittaja(t) on oikeutettu lisäämään koiran nimen eteen/jälkeen SM-tittelin. Titteli 
merkitään muodossa SM-REKA-yyy-xx jossa yyy on luokkaa tarkoittava merkintä ja xx on vuosiluvun 
kaksi viimeistä numeroa. Esimerkiksi SM-REKA-JOH-09 


SM-titteli jaetaan ainoastaan silloin kun käyttökokeeseen on osallistunut vähintään kuusi (6) koiraa. 


Kennelliiton säännöt, ohjeet ja määräykset (C-osa) 


24. KENNELLIITON YLEISET SÄÄNNÖT, OHJEET JA MÄÄRÄYKSET 


Kennelliiton alaisessa kokeessa noudatetaan niitä voimassaolevia yleisiä sääntöjä, ohjeita ja 
määräyksiä, jotka Kennelliitto on asettanut. 


Niitä on asetettu mm. näihin aiheisiin: 
Koe- ja kurssianomus 
Määräaikaisilmoitukset 
Ohje rajoituksista kennelpiirien / Kennelliiton myöntämissä kokeissa 
Yleinen kokeiden ja kilpailujen ajankohdan siirto ja peruuttaminen 
Koiran käyttäytymisestä kokeissa tehtävät ilmoitukset, niiden käsittely ja seuraamukset 
Antidopingsääntö 


Tunnistusmerkinnän tarkastaminen näyttelyissä, kokeissa ja kilpailuissa 
Yleinen jääviyssääntö koskien näyttelyitä, kokeita ja kilpailuja 


Muutoksenhaku 
Ilmoitus erimielisyydestä 


Koepöytäkirjan täyttöohje 
Ohje kennelpiireissä käsiteltävien koepöytäkirjojen tarkistamisesta 


Kennelliiton myöntämät viralliset tittelit kokeista ja kilpailuista 
Palkinto-, arvostelu- ja ylituomareiden koulutus, pätevöiminen ja toiminta 


Matkustussääntö 


Kaikki ajantasaiset ohjeet löytyvät Kennelliiton virallisesta tiedotuskanavasta. 


Koulutus ja pätevöintiohje (D-osa) 


25. REKIKOIRAKOKEIDEN (REK JA REKÄ) YLITUOMAREIDEN, 
PALKINTOTUOMAREIDEN JA KOETOIMITSIJOIDEN KOULUTUS- JA PÄTEVÖIMISOHJE 
Hyväksytty Kennelliitossa 11.4.2019, jatkossa SHS:n hallinnoima ja Kennelliitolle ilmoitettava 


25.1. KOETOIMITSIJAN KOULUTUSOHJE 


Koetoimitsijakoulutukseen yleisinä pääsyvaatimuksina noudatetaan Kennelliiton voimassaolevaa 
ohjeistusta. 


Koetoimitsijakurssi haetaan voimassaolevien Kennelliiton ohjeiden mukaisesti. 

Rekikoirakokeiden koetoimitsijakurssi, REK ja REKÄ-osuudet voidaan järjestää samalla kurssilla. 
Kurssin voivat järjestää SHS yksin tai kennelpiirit yhdessä rekikoirarotujärjestön kanssa. Kurssin 
johtajana ja hänen varamiehenään voivat toimia ne rekikoirakokeiden ylituomarit, jotka SHS katsoo 
päteviksi ja hyväksyy. 


Koetoimitsijakoulutuksen sisältö 


26. 


Ennen koetoimitsijakoulutukseen osallistumista henkilön on tutustuttava voimassaolevaan 
koesäännöstöön erityisesti niiltä osin, kun säännöstössä määritellään koetoimitsijan tehtävät. 


Teoriaosuudessa käydään läpi koetoimitsijan velvollisuudet ja tehtävät ennen koetta, sen aikana ja 
jälkeen sekä koepöytäkirjojen täyttämiseen liittyvät lajikohtaiset käytännöt. Teoriaosuuden kuluessa 
pidetään koe, jossa arvioidaan kokelaan osaamista. 


Käytännön harjoittelu sisältää kaksi harjoittelukertaa sekä REK-että REKÄ-toimitsijana eli yhteensä 
neljä harjoittelukertaa. 


Käytännön harjoittelu suoritetaan teoriaosuuden jälkeen rekikoirakokeiden yhteydessä tai erikseen 
järjestettävässä harjoittelutilanteessa. Harjoittelija pyytää itse oikeutta harjoitteluun. Harjoittelua 
valvoo ko. koemuodon ylituomari, jonka SHS katsoo päteväksi ja hyväksyy. 


Käytännön harjoittelu sisältää harjoituksia kaikilla alueilla, jotka voimassaolevan koesäännöstön 
mukaan kuuluvat koetoimitsijan tehtäviin. 


Koetoimitsijaksi pätevöityminen 


Hyväksytysti suoritetusta teoriaosuudesta annetaan osallistujalle kirjallinen todistus kurssin 
päätteeksi. 


Hyväksytysti suoritettu harjoittelu kirjataan koepöytäkirjaan tai erillisessä harjoittelutilanteessa 
tiedoksi merkittäväksi SHS:n hallituksen pöytäkirjaan. Lisäksi voidaan antaa osallistujalle kirjallinen 
todistus. 


Koetoimitsijan pätevöinnissä noudatetaan Kennelliiton voimassaolevaa ohjeistusta. 
Koetoimitsijakortin voi anoa, kun on suorittanut hyväksytysti kaikki koulutuksen osiot. 


Koetoimitsijan jatkokoulutus 

Koetoimitsijan on ylläpidettävä taitojaan. Hänen on toimittava koetoimitsijana sekä osallistuttava 
SHBS:n järjestämään jatkokoulutukseen vähintään joka toinen vuosi. Koetoimitsijat, jotka eivät täytä 
edellä määritettyjä ehtoja, eivät ole oikeutettuja ottamaan vastaan toimitsijatehtäviä ennen kuin he 
ovat osallistuneet jatkokoulutukseen vähintään yhden kerran. 


Koetoimitsijaoikeus voidaan esittää peruutettavaksi SHS:n hallituksen kennelpiirille tekemästä 
perustellusta hakemuksesta. 


PALKINTOTUOMARIN KOULUTUSOHJE 


Palkintotuomarin koulutukseen yleisinä pääsyvaatimuksina noudatetaan Kennelliiton 
voimassaolevaa ohjeistusta. 


Palkintotuomarikurssi haetaan voimassaolevien Kennelliiton ohjeiden mukaisesti. 

Rekikoirakokeiden palkintotuomarikurssi sisältää REKÄ-osuuden. Kurssin voivat järjestää SHS yksin 
tai kennelpiirit ja muu rekikoirarotujärjestö SHS.n kanssa. Kurssin johtajana ja hänen varamiehenään 
voivat toimia ne rekikoirakokeiden ylituomarit, jotka SHS katsoo päteviksi ja hyväksyy. 
Palkintotuomarikoulutuksen sisältö 

Ennen koulutukseen osallistumista henkilön on tutustuttava voimassaolevaan koesäännöstöön. 
Teoriaosuudessa käydään läpi käyttökokeiden tarkoitus ja sääntöjen tulkinta, tuomarin oikeudet ja 


velvollisuudet sekä tehtävät ennen koetta, sen aikana ja jälkeen, perustiedot koiran rakenteesta ja 
käyttäytymispsykologiasta, koepöytäkirjojen tarkistus sekä jatkokoulutuksen tarkoitus. 


27. 


Teoriaosuuden kuluessa pidetään koe, jossa arvioidaan kokelaan osaamista. 


Käytännön harjoittelu sisältää kaksi harjoittelukertaa REKÄ-palkintotuomarina. Käytännön harjoittelu 
suoritetaan teoriaosuuden jälkeen REKA-kokeiden yhteydessä tai erikseen järjestettävässä 
harjoittelutilanteessa. Harjoittelija pyytää itse oikeutta harjoitteluun. Harjoittelua valvoo ko. 
koemuodon ylituomari, jonka SHS katsoo päteväksi ja hyväksyy. 


Käytännön harjoittelu sisältää harjoituksia kaikilla alueilla, jotka voimassaolevan koesäännöstön 
mukaan kuuluvat palkintotuomarin tehtäviin. 


Palkintotuomariksi pätevöityminen 


Hyväksytysti suoritetusta teoriaosuudesta annetaan osallistujalle kirjallinen todistus kurssin 
päätteeksi. 


Hyväksytysti suoritettu harjoittelu kirjataan koepöytäkirjaan tai erillisessä harjoittelutilanteessa 
tiedoksi merkittäväksi SHS:n hallituksen pöytäkirjaan. Lisäksi voidaan antaa osallistujalle kirjallinen 
todistus. 


Palkintotuomarin pätevöinnissä noudatetaan Kennelliiton voimassaolevaa ohjeistusta. 
Palkintotuomarikortin voi anoa, kun on suorittanut hyväksytysti kaikki koulutuksen osiot. 


Palkintotuomarin jatkokoulutus 


Palkintotuomarin on ylläpidettävä taitojaan kuten Kennelliiton voimassaolevissa ohjeissa on 
säädetty. Hänen on toimittava koetuomarina sekä osallistuttava SHS:n järjestämään 
jatkokoulutukseen vähintään joka toinen vuosi. Palkintotuomarit, jotka eivät täytä edellä määritettyjä 
ehtoja, eivät ole oikeutettuja ottamaan vastaan tuomaritehtäviä ennen kuin he ovat osallistuneet 
jatkokoulutukseen vähintään yhden kerran. 


Palkintotuomarioikeus voidaan esittää peruutettavaksi SHS:n hallituksen kennelpiirille tekemästä 
perustellusta hakemuksesta. 


YLITUOMARIN KOULUTUSOHJE 


Ylituomarin koulutukseen yleisinä pääsyvaatimuksina noudatetaan Kennelliiton voimassaolevaa 
ohjeistusta. Ylituomarikoulutukseen hakevalla on oltava voimassa oleva rekikoirakokeiden 
koetoimitsijakortti. Hakeutuessaan REKA-ylituomarikoulutukseen hänen on oltava toiminut 
aktiivisesti tuomaritehtävissä REKA-kokeissa. Ylituomarin erikoistumiskoulutukseen hakeutuvalla 
henkilöllä on oltava hyväksytysti suoritettuna Kennelliiton Ylituomari 1 -kurssi. Tuomarikollegio 
valitsee erikoistumiskoulutukseen hyväksyttävät henkilöt. 


Ylituomarikurssi haetaan voimassaolevien Kennelliiton ohjeiden mukaisesti. 


Rekikoirakokeiden ylituomarikurssi REK ja ylituomarikurssi REKÄ järjestetään erillisinä koulutuksina. 
Kurssin voivat järjestää SHS yksin tai kennelpiirit ja muut rekikoirarotujärjestöt yhdessä SHS.n 
kanssa. Kurssin johtajana ja hänen varamiehenään voivat toimia ne rekikoirakokeiden ylituomarit, 
jotka SHS katsoo päteviksi ja hyväksyy. 


Ylituomarikoulutuksen sisältö 
Teoriaosuudessa käydään läpi kilpailu- ja käyttökokeiden tarkoitus ja sääntöjen tulkinta, tuomarin 
oikeudet ja velvollisuudet sekä tehtävät ennen koetta, sen aikana ja jälkeen, perustiedot koiran 


käyttäytymispsykologiasta, koepöytäkirjojen tarkistus sekä jatkokoulutuksen tarkoitus. 


Teoriaosuuden kuluessa pidetään koe, jossa arvioidaan kokelaan osaamista. Kokeen hyväksytty 
suoritus on edellytyksenä harjoittelun suorittamiselle. 


Käytännön harjoittelut: rekikoirien käyttökoeharjoittelu sisältää vähintään kaksi harjoittelukertaa 
(vähintään kahdelle eri ylituomarille). Rekikoirien kilpailukoeharjoittelu sisältää vähintään kolme 
harjoittelukertaa (vähintään kahdelle eri ylituomarille), joista yksi on sulanmaan kilpailu (DR) ja yksi 
on joko keskipitkänmatkan kilpailu (MD) tai pitkänmatkan kilpailu (LD). 


Käytännön harjoittelu suoritetaan teoriaosuuden jälkeen rekikoirakokeiden yhteydessä. REKÄ- 
harjoittelun voi suorittaa myös erikseen järjestettävässä harjoittelutilanteessa. Harjoittelija pyytää itse 
oikeutta harjoitteluun. Harjoittelua valvoo ko. koemuodon ylituomari, jonka SHS katsoo päteväksi ja 
hyväksyy. 


Käytännön harjoittelu sisältää harjoituksia kaikilla alueilla, jotka voimassaolevan koesäännöstön 
mukaan kuuluvat ylituomarin tehtäviin. 


Ylituomariksi pätevöityminen 


Hyväksytysti suoritetusta teoriaosuudesta annetaan osallistujalle kirjallinen todistus kurssin 
päätteeksi. 


Hyväksytysti suoritettu REK/REKÄ harjoittelu kirjataan koepöytäkirjaan, tai mikäli REKÄ-harjoittelu 
on suoritettu erillisessä harjoittelutilanteessa, tiedoksi merkittäväksi SHS:n hallituksen pöytäkirjaan. 
Lisäksi voidaan antaa osallistujalle kirjallinen todistus. 


Ylituomarin pätevöinnissä noudatetaan Kennelliiton voimassaolevaa ohjeistusta. Ylituomarikortin voi 
anoa, kun on suorittanut hyväksytysti kaikki koulutuksen osiot. 


Ylituomarin jatkokoulutus 


Ylituomarin on ylläpidettävä taitojaan kuten Kennelliiton voimassaolevissa ohjeissa on säädetty. 
Hänen on toimittava ylituomarina sekä osallistuttava SHS:n järjestämään jatkokoulutukseen 
vähintään joka toinen vuosi. Ylituomarit, jotka eivät täytä edellä määritettyjä ehtoja, eivät ole 
oikeutettuja ottamaan vastaan ylituomaritehtäviä ennen kuin he ovat osallistuneet jatkokoulutukseen 
vähintään yhden kerran. 


Ylituomarioikeus voidaan esittää peruutettavaksi Kennelliiton yleisen ohjeen mukaan tai SHS:n 
hallituksen Kennelliitolle tekemästä perustellusta hakemuksesta. 


